pink.rs | Vujičić za Novo jutro: Susret Vučića i Makrona je rezultat proaktivne politike koji moramo da vodimo (VIDEO)\nDragan Vujičić novinar "Večernjih novosti", rekao je da mu se čini da je sastanak bio veoma uspešan i da je to ohrabrenje u odnosu na prethodne sastanke.\n- Susret Vučića i Makrona je odavno najavljen i ovo predstavlja još jedan pokušaj predsednika Srbije da okupi što širi front eventualnih saveznika, odnosno ljudi koji razumeju poziciju Srbije u toku razgovora koji se vode o sudbini Kosova - rekao je Dragan Vujičić, novinar "Večernjih novosti".\nKako je rekao, čini mu se da je sastanak bio veoma uspešan i da je to ohrabrenje u odnosu na prethodne sastanke.\n- Dobro je imati što više ljudi koji vas razumeju. Menjaju se formati, igrači, videćemo. Ovo je proaktivna politika koji moramo da vodimo i da se nadamo da će nas nekadašnji prijatelji razumeti - rekao je Vujičić.\nKako je rekao Predrag Rajić, iz centra za društvenu odgovornost, ovo je više nego značajna poseta.\n- Pariz je uz Berlin drugi deo evropske osovine i izuzetno je značajna država. Francuska je ta koja će delovati na spoljnom planu, ide se ka tome da se Evropa dezintegriše, pa je tako Pariz biti taj koji će nastupati na tom planu. Reč je o državi sa jako ozbiljnom diplomatijom, i ova poseta govori i o tome koliko predsednika Vučića cene i poštuju - rekao je Rajić.\nPrema njegovim rečima, Francuska je i veoma važan ekonomski partner Srbije i od velikog je značaja.\n- Srbe i Francuze vezuju značajni događaji u prošlosti. I može biti veoma značajna i danas, kada imamo niz zatvorenih pitanja u kojima je dobro imati ovakvu zemlju na strani, pa makar da nas saslušaju i razumeju o čemu govorimo - rekao je\n- Pred predsednikom je težak posao. Mnoge je bitno da i Francuska ima sluha za naše interese, makar da vide za početak da se ispune oni delovi Briselskog sporazuma koji se nisu ostvarili sa albanske strane - rekao je Vasilije Popović, zamenik glavnog i odgovornog urednika dnevnog lista "Alo".\nMilinčić za Novo jutro: Ves Mičel je poslat da nam kaže šta Amerika očekuje (VIDEO)\nMarković za NOVO JUTRO: Moramo tačno reći da se u Jasenovcu desio genocid (VIDEO)\nVujičić i Vukajlović o okupljanju opozicije: Neozbiljni su i ne postoji alhemija koja može da ih spoji (VIDEO)


Dragan Đukanović: Veoma značajna poseta Vučića Kosmetu\nIzvor: RTS, 03.Sep.2018, 09:19\nSaradnik Centra za spoljnu politiku Dragan Đukanović kaže za RTS da je predstojeća poseta predsednika Srbije Aleksandra Vučića Kosovu i Metohiji veoma značajna za Srbe koji žive u južnoj srpskoj pokrajini. Ocenjuje da će Srbima tokom posete biti ukazano koje su mogućnosti i limiti sa kojima se Srbija suočava u procesu dijaloga.\nDragan Đukanović je, gostujući u Dnevniku RTS-a, rekao da je tokom >> Pročitaj celu vest na sajtu RTS << posete predsednika Srbije bitno da se ukaže koji su to potencijalni putevi za rešavanje ovog pitanja.\n"Poseta Aleksandra Vučića Kosovu i Metohiji je veoma značajna, pre svega zbog Srba koji žive na KiM, mislim da će biti ukazano Srbima koje su zapravo mogućnosti i limiti sa kojima se Srbija suočava u procesu dijaloga sa Prištinom. Veoma je značajno da se ukaže koji su to potencijalni putevi za rešavanje ovog pitanja, pre svega za poboljšanje položaja, kako srpskog naroda na KiM, tako i položaja Srpske pravoslavne crkve, rešavanje imovinskih pitanja, pitanja koja su i dalje otvorena i nedovoljno definisana", navodi Đukanović.\nDodaje da se proteklih nekoliko nedelja radi na ubrzanju procesa dijaloga između Beograda i Prištine.\n"Vidimo da se što formalno što neformalno intenzivno ubrzava dijalog Beograda i Prištine. Mislim da je najbitnije što će doći do sastanka u petak u Briselu i što će na njemu da se krene u operacionalizaciju opštih principa koji su već predviđeni procesom normalizacije odnosa Beograda i Prištine", ocenjuje Đukanović.\nDodaje da se ulazi u neku vrstu završnice procesa koji bi, kako kaže, trebalo da rezultira rešenjem koje bi zadovoljilo obe strane.\n"Naravno Srbija ne bi bila poražena ili bila u nekom inferiornom položaju", ocenjuje Đukanović.\nNavodi da je tokom susreta Aleksandra Vučića i Hašima Tačija u Alpbahu došlo do približavanja stavova Beograda i Prištine o pojedinim pitanjima.\n"A što se samog razgraničenja tiče tu uglavnom sve zavisi od stavova međunarodne zajednice, pre svega SAD, i, naravno, mere u kojoj će Evropska unija biti spremna da podrži takvo rešenje", navodi Đukanović.\nOcenjuje da Evropska unija ima fleksibilniji pristup.\n"Mislim da je veoma značajno da EU ima jedan fleksibilniji pristup, odnosno spremna je da podrži onakvo rešenje kakvo bi dogovorili predstavnici Beograda i Prištine", smatra Đukanović.\nDodaje da je došlo do revizije stavova SAD i da one zapravo u ovom trenutku pre svega insistiraju na nastavku dijaloga i njegovom uspešnom epilogu, a da će svakako podržati bilo kakvo rešenje do kojeg dođu Beograd i Priština.\nIzvor: Vesti-online.com, 03.Sep.2018\nPotpredsednik Centra za spoljnu politiku Dragan Ðukanović veruje da će razgraničenje Srba i Albanaca biti jedna od tema predstojećeg dijaloga Aleksandra Vučića i Hašima Tačija u Briselu 7. septembra...On kaže da se može očekivati da će nakon tog susreta u široj javnosti biti mnogo više...


pink.rs | DODIK: Niko se ne može igrati Republikom Srpskom\nDODIK: Niko se ne može igrati Republikom Srpskom\nPredsedavajući Predsedništva BiH Milorad Dodik izjavio je danas da se niko ne može igrati Republikom Srpskom i da činjenica da su inicijativu SDA osudili i u bošnjačkim intelektualnim krugovima, ali i pojedini lideri stranaka, pokazuje koliko je ona zapravo besmislena.\nDodik je za RTRS istakao da podržava sve što je slovo Dejtona, a to ne znači BiH kakvu je kreirao Bakir Izetbegović, njegov otac i drugi koji su pridobili visokog predstavnika da u njihovo ime krši međunarodno pravo. Takva BiH nije prihvatljiva i nikada neće ni biti, rekao je Dodik.\n- Ovde se radi o spasavanju ili pozicioniranju Bakira Izetbegovića i SDA na jednoj novoj osnovi. Niko se ne moe na taj način igrati Republikom Srpskom - poručio je Dodik.\nPogotovo, kaže on, ne moe da prođe današnja tvrdnja Izetbegovića da Republika Srpska sprovodi aparthejd.\n- To je nešto što vređa sve i govori o njegovoj mržnji prema svemu što je srpsko, što nosi srpski predznak - naveo je Dodik.\n- Tamo je predviđeno da se bira 17, a nikada niije bilo više od 12, 13. I u prošlom sazivu je tako bilo. Sa druge strane, Izetbegović prigovara o ravnopravnosti šest najvažnijih funkcija u RS, dve pripadaju Bošnjacima - predsednik Ustavnog suda i glavni tužilac. Neka pokaže gde od šest najvažnijih funkcija u Federaciji ima dva Srbina, onda možemo da razgovaramo - rekao je Dodik.\n- Oni su naučili na podaništvo međunarodnom faktoru i da sve ostvare u RS i kod Hrvata, koje su majorizovali i sada to pokušavaju isto da urade sa Srbima i RS, a to ne može - rekao je Dodik.\nDodik smatra da je "očigledno dobro iznervirao" bošnjačke političare svojim prisustvom u Sarajevu.\n- Nisu me očekivali. Traže da se promeni Milorad Dodik, kako da se promenim? Pogotovu na zahtev SDA. Samo neka kažu šta treba da uradim, ja ću kontra da uradim - rekao je Dodik.\nOn je dodao da su bošnjači političari naučili da iza sebe imaju Kancelariju visokog predstavnika u BiH (OHR), a da kada god on progovori, onda kažu da se ruši Dejtonski sporazum.\n- Bakir Izetbegović je naučio da OHR bude na njihovoj strani i druge institucije, i oni su bili na njihovoj strani. Sramno se ponašao sve vreme OHR stavljajući se na njihovu stranu u sprovođenju koncepta koji je trebalo da završi sa ovim što sad počinje, a to je ona priča o Danu Republike, vojsci, sudu i Tužilaštvu - rekao je Dodik.\nOn je smatra da, očigledno, Izetbegović ima razloga da bude nervozan, pa i kod izbora glavnog tužioca BiH.\nDodik kaže da je bošnjačkim političarima, pošto su već, kako je rekao, napravili od njega "sarajevsku vešticu", najlakše da upotrebe njegovo ime kad god im nešto zafali.\n- Mogao bi nešto da uradi, a ja sam spreman da pomognem, ali oni se samo prepucavaju, zato Bosna nema šanse - rekao je Dodik, dodajući da bošnjački političari smatraju uspehom BiH ako uvrede RS, ili nešto drugo učine, počine neku prevaru i na toj prevari "egzistiraju u svom samozadovoljstvu".\n- Nema od toga ništa. Mi imamo jasne stavove, BiH moe da se kreće ka evropskim integracijama, a prema NATO ne može, jer je to odluka suverenog organa, i oko toga nema diskusije - poručio je Dodik.\nOn je dodao da su u RS naučili da je "prihvatanje diskusije prevara" i međunarodne zajednice i njih.\n- Ovde se jasno kaže, o tome se ne razgovara i to ne ide na dnevni red - zaključio je Dodik.


Elixir Zorka obeležila 80 godina tradicije – Elixir Agrar\nPostavio: Dejan Jocić U kategoriji: Elixir Zorka 0 Komentar\nElixir Zorka je tradicionalno početkom februara upriličila manifestaciju za svoje poslovne saradnike, koja je ove godine imala poseban značaj. U prisustvu brojnih zvanica, više od 450 ključnih kupaca iz Srbije i inostranstva, Elixir Zorka je obeležila i proslavila ’80 godina tradicije’.\nJoš jednom, poslovni sistem Elixir Group, pokazao se kao pravi domaćin i upriličio bogat i zanimljiv program.\nProslava jubileja, 80 godina tradicije, obuhvatila je podsećanje na nekadašnju hemijsku industriju Zorka, koja je zvanično počela sa radom tačno pre 80 godina, na Mitrovdan, 8. novembra 1938. godine.\nOvom prilikom, mogle su se čuti brojne zanimljivosti vezane za osnivanje i samo funkcionisanje nekadašnje Zorke. Pa tako je mnoge iznenadila činjenica da je nekada najmodernije i najveće postrojenje u Jugoistočnoj Evropi dobilo ime po Zorki Karađorđević, supruzi kralja Petra I Karađorđevića i najstarijoj ćerki crnogorskog knjaza i potonjeg kralja Nikole Petrovića.\nKupcima i poslovnim saradnicima, sa kojima je bila veoma uspešna saradnja u 2017. godini, su uručena priznanja i zlatne plakete. Bile su tu i nagrade za distributera godine i kupca godine. Zlatne plakete dodeljivali su direktor regionalne prodaje Dejan Vidović i direktor nacionalne prodaje, Rastislav Roška.\nPosebno priznanje za dugogodišnju uspešnu saradnju i neprocenjiv doprinos razvoju kompanije i brenda „Elixir Zorka“, uručeno je tehnologu Milanu Đurđeviću, koji je radio u oba pogona, i nekadašnjoj hemijskoj industriji Zorka i sada u Elixir Zorki. G. Đurđević se kratko obratio prisutnima naglasivši da mu je veliko zadovoljstvo što je nekadašnja Zorka pokrenula proizvodne trake i ponovno dostigla neverovatan uspeh u proizvodnji i plasmanu.\nPrisutnima se obratio i potpredsednik poslovnog sistema Elixir Group, Nebojša Mićić zahvalivši se svima na neprikosnovenom značaju u ponovnom pokretanju proizvodnje i svima koji su ukazali poverenje domaćoj fabrici. G. Mićić je istakao regionalnu ekspanziju, proširenje plasmana i povećanje izvoza proizvoda Elixir Zorka.\nObraćanje koje je nadahnulo mnoge zvanice, je govor gđa Ruže Popović, predsednice fonda ’Humano srce Šapca’. Gđa Popović, pre svega se zahvalila svim prisutnima, koji su u okviru prošlogodišnje manifestacije Elixir Zorka, donirali sredstva sa kojima je omogućeno podizanje nove kuće porodici Pavlović, koja je usled jake oluje, ostala bez doma. Ruža Popović istakla je da ’niko ne sme biti zaboravljen’ i da kroz godine rada fonda, okuplja ljude sličnog uverenja, gde se pritom broj ljudi koji pomažu iz godine u godinu povećava.\nUsledila je nagradna igra ’tombola’, gde je domaćin podelio brojne nagrade, pa su tako neki otišli kući sa televizorom, lap-top-om, tabletom i mnogim drugim vrednim nagradama. Brojeve tombole je izvlačila a ujedno i zabavljala sve goste pesmom, mlada zvezda Rada Manojlović.


Sportski savez Beograda – Page 201\nBOKS Najbolji bokser Srbije, 29 – godišnji Marko Nikolić gasi požare i protivnike, ali vatra u njegovim rukama ne jenjava! Član vatrogasne brigade Voždovac, ekonomista, uspešan je i na poslu i u ringu. U svojoj poluteškoj kategoriji (do 79 kg) na profi sceni ima 21 pobedu\nPLIVANJE Još jedan sjajan nastup Velimira Stjepanovića na mitingu Svetskog kupa u Singapuru. Srpski plivač je posle srebra na 400 m slobodno, danas na duplo kraćoj deonici osvojio bronzanu medalju - 1.43,42. Nekadašnji evropski šampion nije mogao da se domogne sjajnijeg odličja, jer su pobednik Amerikanac\nSRPKINJE PRVE NA SVETU\nODBOJKA Odbojkašice Srbije preuzele su prvo mesto na rang-listi FIVB. Svetske prvakinje sada imaju 322 poena, dva više od Kine. Treća je selekcija SAD sa 256 bodova. Muškarci su 10. sa 110 poena. Prvi je Brazil sa 315, drugi SAD sa 300, a treća Italija sa\nFUDBAL Nova pobeda Srbije u Ligi nacija, druga pobeda protiv Crne Gore - 2:1(2:0)i bodovi koji su doveli Orlove na korak do dovizije B Lige nacija i baraža za plasman na Evropsko prvenstvo. Obeda ostvarena u lepom ambijentu gde se i pored veoma hladnog vremena okupilo\nSTRELJAŠTVO Mladi srpski strelci sa četiri pojedinačna i šest ekipnih odličja otvorili učešće na 24. mitingu Olimpijskih nada u Njitri, koji je okupio nekoliko stotina juniora i kadeta iz devet zemalja. Prvog takmičarskog dana, zlatne medalje u pojedinačnoj konkurenciji osvojili su Kristina Lazarević i Bogdan Jovanović,\nBOKS Derbi 2. kola Bokserske lige Srbije između BK Radnički Beograd i BK Metalac Valjevo, spektakl na koji se dugo i sa nestrpljenjem čekalo, održan je u kultnoj hali na Crvenom Krstu. Ljubitelji plemenite veštine imali su razloga da dođu i uživaju u borbama koje su\nDEVETA EMISIJA SSAB\nSSAB Sportski savez Beograda počeo je sa emitovanjem specijalnih emisija posvećenih aktivnosti ove sportske organizacije. Pogledajte devetu u nizu emisija i saznajte šta radimo: https://youtu.be/RzrHYzJh3sk\nBOKSERSKI SPEKTAKL NA CRVENOM KRSTU\nBOKS Posle više od 10 godina, a tačno 90 godina od prvog duela, u četvrtak će se ponovo za bodove boriti bokseri beogradskog Radničkog i Metalca iz Valjeva. Metalac je u prvom kolu bokserske Superlige savladao Loznicu, dok su Beograđani bili bolji u Nišu od Naisusa.\nOBRADOVIĆ IZABRAO ZA EP U FRANCUSKOJ\nRUKOMET Selektor ženske reprezentacije Srbije, Ljubomir Obradović, objavio je spisak igračica na koje računa na završnim pripremama za Evropsko prvenstvo u Francuskoj (29.11 - 17.12). Reprezentacija će se okupiti u Beogradu u nedelju 18. novembra. Najbolje srpske rukometašice učestvovaće na "Trofeju Karpata" u Bukureštu 23. i\nDVE EVROPSKE BRONZE U RUMUNIJI\nSAMBO Srpski sambisti, Vladimir Gajić (+ 100 kg) i Dmitri Gerasimenko (do 90 kg), osvojili su bronzane medalje na Svetskom prvenstvu u Bukureštu, u konkurenciji 439 boraca iz 80 zemalja. Gajić, takmičar novosadske Slavije, inače vicešampion Evrope, imao je sjajan nastup u žestokoj konkurenciji 21 kolosa,\nPrevious 1 … 200 201 202 … 353 Next


SVET Archives - LUDUS ONLINE\nLaureat Valerij Fokin i evropsko pozorišno saglasje Olivera Milošević Sankt Peterburg je 2018. godine bio domaćin Evropske pozorišne nagrade, najznačajnijeg priznanja u svetu ove umetnosti. To je manifestacije na kojoj se osim svečane ceremonije dodele nagrada predstavljaju nagrađeni umetnici i njihova dela. Tokom pet dana u peterburškim pozorištima izvedeno je 15 predstava, organizovani […]\nSUKOBI RAZLIČITIH SVETOVA Miloš Lolić ponovo očarao Beč, novi komad Martina Makdone, sezona Pinterovih jednočinki… Aleksandra Jakšić Posle uspešne majske premijere mjuzikla Lazarus (Dejvid Boui i Enda Volš, po motivima knjige Čovek koji je pao na zemlju Voltera Tevisa) u Folksteatru, Miloš Lolić opet ostvaruje zapaženu režiju u Beču. Sada se latio komada […]\nAleksandra Jakšić Džejms Bond na Brodveju igra Jaga iliti Danijel Krejg i Dejvid Ojelou tumače glavne uloge u Šeskpirovom Otelu u dinamičnom viđenju dobitnika Tonija Sema Golda na sceni New York Theatre Workshop-a. Publika okružuje aktere sa tri strane na drvenim klupama, scenografija oslikava vojnički baraku, scena je prekrivena šperpločom, razbacanim dušecima, vojnim telefonima, sanducima […]\nPerformans „Hartefakt fonda“ 48 sati budnosti, izveden u tri evropska grada, bavi se pitanjem izbeglištva O.Milošević Performans 48 sati budnosti izveden je u Berlinu, Parizu i Sarajevu. Deo je WakEUp-a, multidisciplinarnog projekta „Hartefakt fonda“ koji se bavi pitanjem izbeglištva, a publiku poziva na humanost, solidarnost, delovanje i budnost. Projekat je pokrenut u Beogradu prošle godine, […]\nPredstava Hamlet Borisa Nikitina između stvarnosti i mašte izvedena je u kući Frankfurt LAB 3. novembra 2016 Piše: Dr Aleksandra Portman, Univerzitet u Kelnu „Biti il’ ne biti“ jedna je od najpoznatijih sentenci u Šekspirovom celokupnom dramskom opusu. Refleksije danskog princa o miru i osveti, životu i smrti bude snažanu predstavu o modernom, samosvesnom […]\nMigrantska kriza u glavnoj ulozi Aleksandra Jakšić To što se dave pokušavajući da se domognu evropskog tla ne sprečava migrante u pokušajima da pobegnu iz svojih zavičaja, pa šta ćemo da uradimo s tim u vezi? Upravo to Anders Lustgarten pita publiku u Lampeduzi, svom poslednjem komadu koji je doživeo premijeru prošle godine u londonskom […]\nAleksandra Jakšić Od Prokletih do jedanaestočasovne predstave 2666 Na ovogodišnjem Avinjonskom festivalu izvedene su 63 predstave iz raznih evropskih gradova, ali i iz Sirije, Irana, Izraela, Čilea, Libana, kao i festivalske premijere, u 289 nastupa, sve to na 39 scena za oko 167.000 posetilaca! Svakog jula francuski grad Avinjon se pretvara u veliki teatar, njegova […]\nIZBORI KAO TEATARSKI PERFORMANS\nPiše: Ana Tasić Razglednica iz londonskih pozorišta – proleće 2015. Među najtraženijim ulaznicama za londonska pozorišta ovog proleća, svakako, bile su one za „Antigonu” reditelja Iva van Hovea, koja se igrala u centru Barbikan i to ponajviše zbog glumice koja igra naslovnu ulogu – Žilijet Binoš. Binošovoj je ovo drugi put da se pojavi na […]\nPiše: Diana Kržanić Tepavac Podrška srpskih umetnika u oblasti pozorišta za najmlađe umetnicima u Japanu Pozorište za najraniji uzrast, ili popularno nazvano pozorište za bebe, gotovo dve decenije privlači pažnju pozorišnih umetnika u svetu, a broj onih koji se upušta u ovaj otvoreni istraživački prostor, koji nudi beskrajne mogućnosti za nove umetničke forme, neprekidno raste. […]\nPiše: Ana Tasić Početkom novembra (od 2. do 5), u Stokholmu je, u organizaciji Švedskog instituta i u saradnji sa Pozorišnom unijom i nacionalnim ogrankom Asitežom, realizovan program „Švedska scena”. To je bio osobeni oblik šoukejsa, odnosno pozorišni maraton tokom koga je prikazano jedanaest predstava, od savremenog plesa, preko novog cirkusa do dramskih predstava. One […]


SAD se nada da će kriza u Ukrajini biti rešena do 2017. - 15.06.2015, Sputnik Srbija\nSAD se nada da će kriza u Ukrajini biti rešena do 2017.\nSAD očekuje da će kriza u Ukrajini biti rešena do kraja mandata Baraka Obame — 2017. godine, izjavila je u intervjuu za ruski portal „Gazetu“ pomoćnica... 15.06.2015, Sputnik Srbija\npolitika, vesti, svet, ukrajina, viktorija nuland\n14:44 15.06.2015 (Osveženo: 16:19 05.10.2015)\nSAD očekuje da će kriza u Ukrajini biti rešena do kraja mandata Baraka Obame — 2017. godine, izjavila je u intervjuu za ruski portal „Gazetu“ pomoćnica američkog državnog sekretara Viktorija Nuland.\n„Naši napori su sada usredsređeni na povratak mira i stabilnosti u Ukrajini tokom vlade ove administracije. Ne želimo da se sa destabilizovanom Ukrajinom suoči i naredni predsednik SAD“, izjavila je Nuland.\nAmerička političarka je još jednom optužila Rusiju za destabilizaciju Ukrajine i dodala da se „čitava situacija može rešiti jednom pravilnom odlukom za dan, nedelju ili mesec“.\n„Ako situacija kao i pre ostane izvor opasnosti i nestabilnosti ne samo za Ukrajinu, već i za čitav region, bojim se da se naši odnosi neće poboljšati. I ekonomska situacija u Rusiji i položaj zemlje u svetu neće se popraviti“, dodala je ona.\nMoskva je ranije više puta izjavljivala da nije jedna od strana u unutarukrajinskom konfliktu i da nije umešana u događaje u Donbasu.


Sistem kvaliteta nabavke reprodukcionog materijala u proizvodnji novina - Verzija za štampu\n+---- Tema: Sistem kvaliteta nabavke reprodukcionog materijala u proizvodnji novina (/Thread-sistem-kvaliteta-nabavke-reprodukcionog-materijala-u-proizvodnji-novina)\nSistem kvaliteta nabavke reprodukcionog materijala u proizvodnji novina - Vesnica - 05-07-2010 09:42 PM\nU poslednjih trideset i više godina bilo je dosta novih ideja i koncepata na polju proizvodnje novina od čega je nešto prihvaćeno a nešto ne. Međutim, jedan od najznačajnijih principa koji je postao široko prihvaćen i praktikovan jeste Just-in-time ili JIT koja kako filozofija tako i tehnika. Bazirana je na jednostavnoj ideji da gde god je to moguće nijedna aktivnost ne treba da bude smeštena u sistemu ukoliko nema potrebe za tim.\nPrema tome, nijedan proizvod ne bi trebalo da se pravi, nijedna komponenta ne bi trebalo da se naruči dok nema zahteva. U suštini, JIT je „pull“ koncept gde potražnja na kraju linije snabdevanja povlači proizvode ka tržištu a iza tih proizvoda može se odrediti protok komponenti putem te iste potražnje. Ovaj kontrast sa tradicionalnim „push“ sistemom gde se proizvodi proizvode ili spajaju u gomilama u očekivanju potražnje i pozicioniraju se u lancu snabdevanja kao „baferi“ između različitih funkcija i entiteta.\nU ovom radu prikazacemo sistem nabavke reprodukcionih materijala za proizvodnju novina.\n2\tPlaniranje proizvodnje\nPostupak planiranja proizvodnje počinje s dugoročnim planom proiizvodnje, koji se zatim rastavlja na godišnje, mesečne i dnevna planove. Na svakom stepenu procesa razmatra se prodaja, planira se profit, kao i kapacitet. Taj postupak planiranja počinje sa agregatnim planom proizvodnje, uspešno ga zatim doterujući u određene modele i proizvode.\nDa bi se postiglo ujednačeno opterećenjeglavni terminski plan se pravi mesečno , nedeljno a može i dnevno. U zavisnosti od vremena trajanja proizvodnje, nabavke i promene kapaciteta poželjno je da plan bude napravljen minimum jednu sedmicu u napred a po mogućstvu i jedan do dva meseca unapred. Glavni terminski plan ima prednost da se podudari sa potražnjom potrošača na dnevnoj osnovi. Kada uzmemo da se izlazna proizvodnja u potpunosti poklapa sa potražnjom to dovodi da su i zalihe gotovih proizvoda svedene na minimum. Kao što ćemo videti, ova vrsta glavnog terminskog plana, takođe, pomaže u smanjenju zaliha u toku procesa proizvodnje i zaliha sirovina. Stabilizacija glavnog terminskog plana je ključni faktor za stabilizaciju svih proizvodnih procesa i zahteva dobavljača.\nUzmimo za primer da postoje tri proizvodjača od kojih treba odabrati jednog.Glavni zadaci proizvodjača sastoje se pre svega u otklanjanju smetnji na mašinama i u održavanju. Moguće opsluživanje i odgovornost za više mašina dalje smanjuje troškove proizvodnje.Opsluživanje više mašina po pravilu je povezano sa dodatnim obrazovanjem radnika. Ovo znatno olakšava odnos izmedju čoveka i mašine, ali se često ne ostvaruje dovoljna spremnost radnika na promenu radnog mesta. Ovde je rukovodeći personal prinudjen da motivacionim merama i potpunim informacijama ukazuje načinjenicu da takva rganizacija rada doprinosi formiranju interesantnog i perspektivnog radnog mesta. Sticanjem iskustva proizvodjača prelaskom od jednog radnog mesta na drugo raste i svest o problemu za slične proizvodne procese. Tako se probija i\tčesta izolacija izmedju odredjenih radnih - proizvodnih operacija. Iskustvo pokazuje da konsekventna, funkcionalna saradnja proizvodjača u proizvodnom procesu dovodi do predloga za poboljšanja proizvodnje. Uzimanje u obzir i procena ovih predloga često ukazuje na slaba mesta. Definicija JIT- koncepta polazi od proizvodnje što je moguće manje količine proizvoda, u što je moguće kasnijem trenutku uz obezbedjenje predvidjenog roka isporuke. Prema ovoj definiciji teži se jediničnoj veličini serije . Ovo se postiže u\tprotočnom principu proizvodnje (sinhronizacija kapaciteta i u najjednostavnijoj formi mehaničko ulančavanje). U protočnom principu proizvodnje treba otkloniti zalihe, jer one otežavaju protok materijala. Ovde treba ukazati na to da se ovo idealizovano ostvarivanje, korak po korak, pomoću sinhronizacije kapaciteta, a uz smanjenje zaliha, smanjenje vremena pripreme i minimiziranje vremena transporta i čekanja. Time se postiže minimum angažovanja potrebnih resursa. Realizacija JIT-koncepta ne ograničava se samo na organizaciju toka proizvodnje, nego i na organizaciju načina proizvodnje, proizvoda i sl. Sa segmentiranjem proizvodnje\tistovremeno\tje povezano pomeranje kompetencija. Hijerarhijsko upravljčka osnova i postupci organizacij proizvodnje se pojednostavljuju - organizaciona piramida postaje ravnija. Manje jedinice ubrzavaju tok informacija i dobijaju prošireni slobodni prostor u pogledu korišćenja i oblikovanja proizvodjačeve delatnosti koja je potrebna za ispunjenje učinka, odnosno procesa.\nProces Nabaljanje odvija se u odeljenju nabavke koja je tako organizovana da osigura da nabavljeni materijali i proizvodi budu u skladu sa utvrđenim zahtevima i rokovima.\nOdeljenje operativne pripreme proizvodnje(OPP) je odgovorno da nabavci dostavi specifikaciju materijala i pri tom, ako postoji, navodi se odgovarajući standard. U ugovoru/narudžbenici navode se detalji o naručenom materijalu i uslovima nabavke a svi naknadni zahtevi i dogovori unose se u novi ugovor/aneks. Obaveza je svakog dobavljač da uz isporuku dostavi i potvrdu o kvalitetu isporučenih proizvoda u kojoj se potvrđuju zahtevane karakteristike u isporuci.\nU cilju provere da su svi elementi specifikacije jasni i nedvosmisleni i dobavljaču u potpunosti razumljivi, potrebno je da rukovodilac odeljenja nabavke overi i odobri dokumenta o nabavci\n4\tKriterijumi za odabir proizvodjača\nKriterijumi koje ćemo uzeti za odabir proizvodjača su sledeći:\n1.1\tSmanjenje troškova proizvodnje\nSmanjenje troškova proizvodnje i tehnološkog procesa izrade počinje još u fazi projektovanja proizvoda. Poštovanje ovog principa pri projektovanju podrazumeva blisku saradnju\tkadrova\tiz\trazličitih funkcionalnih celina poslovnog sistema. Ovo ima pozitivne konsekvence sa aspekta integracije funkcionalnih celina, zajedničke odgovornosti za troškove proizvodnje i podizanje nivoa angažovanosti zaposlenih. Na taj način se iskorišćavaju i koriste latentni resursi sistema i angažuju\n2\tPlaniranje proizvodnje\t3\n3\tNabavljanje\t4\n4\tKriterijumi za odabir proizvodjača\t5\n5\tIZBOR,VREDNOVANJE I OCENJIVANJE DOBAVLJAČA\t7\n6\tObrada zahteva za nabavku\t10\n6.1\tPlaniranje nabavke\t11\n6.2\tUgovaranje i praćenje nabavke\t12\n7\tMENADŽMENT PORUČIVANJEM I SNABDEVANJEM\t12\n8\tZaključak\t13


Na akciji možete pronaći kvalitetan MF frižider sa zamrzivačem od 118 litara po ceni od samo 13.999 dinara, a krakteriše ga to što je mali potrošač struje, pripada A+ energetskoj klasi, poseduje automatski izduvni sistem i funkciju samootapanja. Na vama je samo da posetite gruppi.rs sajt i sačekate da vam se isporuči u roku od 1 radnog dana, uz besplatnu dostavu!\nUlepštajte svoj prostor i spremite se za leto postavljanjem baštenske ležaljke koja ima aluminijumski ram i napravljena je od sintetičke gume. Ova ležaljka idealna je za period koji nas očekuje, a možete je nabaviti za svega 7.000 dinara na velikoj gruppi.rs akciji.\nOpremite kuhinju setom posuđa od 18 delova benda Royalty Line, sa pet šerpi, jednim tiganjem, poklon špatulama i fritezom za samo 7.650 dinara. Kvalitetno posuđe koje ima poklopce sa ugrađenim termostatima poručite klikom na gruppi.rs, a dostavlja vam se u roku od jednog dana.


Tanjug 16. januara 2021. 13:02\nBEOGRAD – Mnogo kompanija razmišlja da dođe u Srbiju u okviru strategije obezbeđivanja dobavljača na bližim destinacijama (nearshoring) umesto dalekim na istoku, izjavio je danas predsednik Upravnog odbora Nemačko-srpske privredne komore (AHK Srbija) Udo Ajhlinger.\n„Trenutno razgovaramo sa nekoliko kompanija koje su baš sad u procesu evaluacije tržišta u Srbiji, koja se kao investiciona destinacija takmiči sa Mađarskom, Rumunijom i Bugarskom“, rekao je Tanjugu Ajhlinger.\n„Srbija će svakako biti među prvim zemljama globalno gledano kada je reč o privlačenju stranih direktnih investicija“, naveo je Ajhlinger govoreći o očekivanjima za ovu i naredne godine.\nUpitan da li očekuje privredni oporavak ove godine, kaže da je još rano davati prognoze, s obzirom da smo trenutno u trećem talasu pandemije, ali da se u svakom slučaju zbog početka vakcinacije nazire „svetlo na kraju tunela“.\n„Kada je reč o proizvodnji tramvaja za evropske gradove, imamo trenutno nekoliko aktivnih ugovora. Na primer, da uradimo 110 novih tramvaja za Duisburg, a imamo i naručenu proizvodnju za stotitne drugih tramvaja za druga mesta“, rekao je on.\n„Po obimu imaju impresivne planove i oni su sada veći nego što su bili pre. Do je dobar znak, dobro je videti da takva kompanija ide napred po pitanju investicija u Srbiji. Drže se svojih planova i posvećeni su Srbiji i pored toga što je avioindustrija jako pogođena krizom. Veoma sam zadovoljan time“, naveo je on.\nNapomenu je da je Srbija možda preskočila drugu i treću industrijsku revoluciju, ali da sada kreće sa četvrtom i da je na dobrom putu po pitanju digitalizacije.\n„Srbija će rasti, ali videćemo koliko zbog situacije sa koronom. Jer, ako projekti ne mogu da se realizuju, to će svakako uticati i na BDP“.


POVRATAK NA POBEDNIČKE STAZE Dinamik savladao Tamiš i nastavio poteru za Borcem\nIgrači Dinamika, čijeg je kluba "Blic" medijski sponzor, ostvarili su 12. pobedu u 16. kolu Košarkaške lige Srbije, ovog puta nad Tamiš Petrohemijom sa 72:65 (21:11, 19:14, 13:26, 19:14).\nTim Vladimira Đokića je popustio samo u trećoj deonici, što nije poljuljalo Dorćolce da dozvole neuspeh na domaćem terenu.\nNajefikasniji kod pobednika bio je Andreja Stevanović sa 19 poena, a pratio ga je Miloš Glišić sa jednim manje.\nKod Tamiša Ivan Smiljanić se istakao sa 23 poena i sedam skokova, te čak sedam trojki iz 10 pokušaja.\nU narednoj rundi Dinamik gostuje Slobodi, a Tamiš će dočekati Novi Pazar, još jedan tim koji je zajedno sa Beograđanima u poteri za vodećim Borcem.


Borislav Pekić: Život na ledu L1 deo,\nŽivot na ledu L1 deo, Službeni glasnik, Copyright © Borislav Pekić\nKrležina doživotna robija. Osnov za esej o Krležinom ropstvu jednoj ideologiji\nAko se čovek u ravni politike, u ravni tzv. realnog života razočara u jednu ideju, on najčešće prelazi u neke suprotne ideje za šta Krleži ne samo da je nedostajalo snage, nego je on bio isuviše inteligentan da bi u takvom jednom preobratu tražio neko opravdanje, odnosno neku ravnotežu, za svoju staru zabludu.\nKrleža je jedan od onih eklatantnih primera humaniste na koje se obara Berđajev, čak i bez obzira što bi mogao imati izvesnih olakšica kao pobunjenik ili heretik. Jer njegov humanizam baziran je na totalnom i apsolutnom preziru čoveka.\nIma malo pisaca u nas koji je o čoveku i o njegovoj planetarnoj avanturi, koja se zove istorija, izrekao tako oštrih i tako neumoljivih reči gnušanja, prezira i beznadežnosti.


Turneja Primere u Americi - evo šta su odlučili igrači! - Sportske.net\nTurneja Primere u Americi - evo šta su odlučili igrači!\nOpšta zbrka na Pirinejima.\nNa pomolu afera u Primeri - otkazuje se turneja u SAD?Ljudi, nemojte da vodite protiv Barse - Hoakin kao vino, našao se majstor i za Simeonea! (PREGLED)Primera - "pobuna na brodu", kapiteni digli glas!Primera se seli "preko bare"!Španci obavili 57 transfera, znate ko nije poslovao, a ko je pobednik prelaznog roka?\nUtakmica između Đirone i Barselona zakazana za januar trebalo bi da se igra u Majamiju, međutim sve je veća verovatnoća da od američke turneje neće biti ništa.\nŠpanska asocijacija fudbalskih igrača je danas izdala saopštenje kojim u potpunosti odbijaju plan predsednika La Lige Havijera Tebasa da se neke od utakmica španskog prvenstva igraju u Americi.\nOdluka fudbalskog sindikata nije obavezujuća, ali ima veliku težinu u svetu španskog fudbala.\nTebas ih je pozvao da održe sastanak danas i prvog oktobra, međutim čelnici druge strane ne žele da pregovaraju pošto imaju važeči ugovor sa La Ligom do 2020. godine gde se ne spominje ovakva američka turneja u sred sezone.\nIpak Tebas ostaje uveren u svoju ideju izjavivši da postoji 90 posto šansi da ipak dođe do odigravanje već pomenute utakmice između Barselone i Đirone na američkom tlu.\nNi Fudbalski savez Španije ne gleda blagonaklono na ovaj ugovor Primere, a videćemo ko će "preseći".


Kao deo napora da pospeše proces vakcinacije, gradske vlasti u Beogradu otvorile su 7. oktobra nov vakcinalni punkt u centru glavnog grada Srbije, u tržnom centru „Galerija“.\nKako je objašnjeno prilikom otvaranja, cilj je da se privuče više mladih ljudi da se vakcinišu.\nPrema navodima člana Vladinog Kriznog štaba i epidemiologa Predraga Kona iz oktobra, procenat vakcinacije kod mladih u Srbiji uzrasta od 18 do 30 godina iznosi svega 22 odsto.\nU Srbiji raste broj zaraženih i umrlih, a proteklih dana broj obolelih na dnevnom nivou je oko 7.000. Pogoršanu epidemiološku situaciju ne prate i restriktivnije mere. Premijerka Srbije Ana Brnabić izjavila je 4. oktobra posle sednice Kriznog štaba za borbu protiv korona virusa da je odlučeno da se ne uvode nove mere uz apel građanima da se vakcinišu.\nPredrag Kon izjavio je nakon toga da je medicinski deo štaba insistirao da se javno objavi da su oni bili za uvođenje restriktivnijih mera.\n1 Vakcinalni punkt u tržnom centru „Galerija“ u „Beogradu na vodi“ otvoren je uz poruku da je „herojski vakcinisati se“ (fotografija levo). Zamenik gradonačelnika Beograda Goran Vesić rekao je 7. oktobra da je u Beogradu vakcinisano oko 30 odsto mladih što je, prema njegovim rečima, nedovoljno.\nIpak, u Beogradu već funkcioniše 25 punktova na kojima građani mogu da se vakcinišu, a na raspolaganju su četiri vakcine: Sinofarm, Sputnjik, Fajzer i Astra Zeneka. Jedan od tih punktova je na Beogradskom sajmu gde interesovanje za vakcinaciju 7. oktobra nije bilo veliko (fotografija desno).\n2 Otvaranje vakcinalnog punkta u „Galeriji“ oktobra 2021. nije izazvalo veliko interesovanje građana (fotografija levo) za razliku od otvaranja punkta u beogradskom tržnom centru „Ušće“ u maju (fotografija desno), kada su na vakcinaciju čekale stotine ljudi. Razlog velikog odziva u maju bila je podela šoping vaučera u vrednosti od oko 26 evra za kupovinu u tom tržnom centru.\n3 Uprkos kampanji, u Srbiji se vakcinisalo tek nešto više od polovine (50 odsto) odraslog stanovništva. U Beogradu je, prema rečima Vesića, vakcinisano 58,6 odsto punoletnih stanovnika.\nFotografija levo: kampanja vakcinacije na beogradskom gradskom prevozu, fotografija desno: vakcinalni punkt na Beogradskom sajmu, 7. oktobar 2021.\n4 Više ljudi čekalo je 22. septembra ispred COVID ambulante na Novom Beogradu (fotografija levo), a Srbija beleži oko 7.000 zaraženih dnevno. Sa druge strane, lekari na vakcinalnom punktu u „Galeriji“ 7. oktobra čekaju zainteresovane za vakcinaciju (fotografija desno).\nDirektor beogradskog Doma zdravlja Savski venac Zoran Bekić rekao je medijima u oktobru da je u Srbiji i dalje veće interesovanje za treću (buster) dozu vakcine nego za prvu dozu.


Revizori u Željeznicama RS – mojKontakt portal – Radio Televizija Kontakt\nRevizori u Željeznicama RS\n“Željeznice”su prvo javno preduzeće u Srpskoj čije poslovanje provjeravavaju revizori Glavne službe za reviziju.\nŽeljeznice su same tražile reviziju koju je odobrio Odbor za reviziju Narodne skupštine RS, prenosi “Glas Srpske”. Glavni revizor Duško Šnjegota, potvrdio je da je revizija počela i da su njen predmet finansijski izvještaji za 2012. godinu i usklađenost poslovanja sa zakonskim i drugim relevantnim propisima.\nRevizija bi mogla da traje do aprila ili maja iduće godine, rekao je Šnjegota. Željeznice su na kraju 2012. godine imale gubitak od 21, 3 miliona maraka, a plan je da u ovoj godini minus bude smanjen na 16,3 miliona maraka, javlja RTRS.\nPacijenti onkologije iz Srbije mogu u Banjaluku


Kamaz na listi najvećih kompanija na svetu mereno visinom ulaganja u istraživanje i razvoj - Auto Republika\nKamaz je listiran među 2.500 kompanija, iz celog sveta, koje su najviše novca izdvojile za oblast istraživanja i razvoja. Publikaciju je sačinila Evropska komisija – Zajednički istraživački centar (European Commission Joint Research Centre – JRC).\nKamaz je zauzeo 2.260-to mesto, sa ukupnim obimom investicija u istraživanje i razvoj, u iznosu od 28,3 miliona evra, tokom 2017. godine. U poređenju sa prethodnom godinom, ova kategorija rashoda je u ruskoj kompaniji porasla za 2,2%. Verujemo da je značajan deo ovog iznosa, Kamaz investirao u razvoj ovog vozila:\nIzdanje publikacije za 2017. godinu, daje uvid u listu 2.500 kompanija, čije je sedište u 43 različite zemlje. Da bi se neka kompanija našla na listi, visina rashoda za istraživanje i razvoj je morala da prevaziđe iznos od 24 miliona evra. Ukupan iznos koje su sve listirane kompanije izdvojile za ove namene, iznosi oko 741,6 milijardi evra, odnosno oko 90% ukupnih svetskih investicija za istraživanje i razvoj.\nNa listi se nalazi 567 kompanija sa sedištem u Evropskoj uniji (26%), 822 kompanije čija je baza u SAD (39%), 365 entiteta ima centralu u Japanu (14%), dok je 376 kompanija iz Kine na listi (8%). Preostalih 13% kompanija je razasuto svuda po svetu.\nNa globalnom nivou, izdaci za istraživanje i razvoj su porasli za 5,8%, što predstavlja stalni rast u poslednjih šest godina. Kompanije sa sedištem u Evropskoj uniji, zabeležile su za 7% veći rast u odnosu na svetski prosek, što je uporedivo sa podatkom vezanim za SAD (7,2%). Japan je suprotan primer, jer su troškovi istraživanja i razvoja niži za 3% u odnosu na ostatak sveta.\nKina predstavlja apsolutni hit, i ako je verovati ovom pokazatelju, budući svetski ekonomski lider, jer su troškovi istraživanja i razvoja za čak 18,8% viši nego prosek za ostatak sveta.\nNama, automobilskim entuzijastima je posebno interesantno to što je automobilska industrija među tri najveća privredna sektora, mereno obimom ulaganja u istraživanje i razvoj. Ukupno 75% predmetnih ulaganja na svetskom nivou se odnosi na IT, zdravstveni i naravno automobilski (uključujući aeronautički) sektor.\nJoš da napomenemo da se na listi nalazi 105 kompanija iz Tajvana, 70 iz Koreje, 52 iz Švajcarske, 25 iz Indije.\ntags: Evropska komisija – Zajednički istraživački centar istraživanje i razvoj izdvojeno kamaz\nprevious Škoda Karoq proizvodiće se i u Nemačkoj\nnext Tursko tržište automobila u problemu, Velika Britanija u plusu po prvi put u zadnjih godinu dana


Šarović sa kineskim kompanijama o infrastrukturnim i energetskim projektima – Bh-index\nBiznis 15:19 / 15.05.2017.\nŠarović sa kineskim kompanijama o infrastrukturnim i energetskim projektima\n15/05/2017 15/05/2017 by Fena\nMinistar vanjske trgovine i ekonomskih odnosa BiH Mirko Šarović nastavio je danas u Pekingu, gde učestvuje na forumu na visokom nivou „Jedan pojas, jedan put“, intenzivne razgovore sa kineskim kompanijama zainteresovanim za saradnju i investiranje u Bosnu i Hercegovinu.\nKako bi se podržali napori Autoputeva Republike Srpske za finansijsku podršku autoputu Glamočani-Mliništa, ministar se sastao sa predsjednikom Exim banke Liu Liangeom. Riječ je o vodećoj kineskoj državnoj banci, a razgovaralo se o podršci ove moćne finansijske institucije za više energetskih i infrastrukturnih projekata u BiH.\nSa Ding Yanzhangom, predsjednikom kompanije Gezhouba, jedne od vodećih kompanija za izgradnju energetskih objekata, ministar Šarović je razgovarao o završetku pregovora o izgradnji termoelektrane Tuzla, Bloka 7. Zajednički je konstatovano da svi preostali neriješeni detalji iz ugovora o izgradnji ovog značajnog energetskog objekta trebaju biti finalizovani u naredna tri mjeseca.\nTakođer, ministar Šarović sastao se i sa predsjednikom kompanije CCSEDC (China construction sixth engineering division corporation) Wang Weidongom, kompanije specijalizovane za izgradnju putne i željezničke infrastrukture, koja je, od 500 svjetskih kompanija iz ove oblasti, rangirana na 27 mjesto. Veoma sadržajni razgovori obavljeni su i sa kompanijom Powerchina.\nIz Ministarstva vanjske trgovine i ekonomskih odnosa BiH podsjećaju da je tokom boravka na svjetskom ekonomskom forumu ministar Šarović, uime Bosne i Hercegovine, potpisao Sporazum o saradnji sa NR Kinom u oblasti razvoja, infrastrukture, energetike i turizma. Potpisivanjem sporazuma BiH je i formalno postala dio istorijskog projekta „Jedan pojas, jedan put“ u kome je Kina stavila na raspolaganje, za različite projekte, više od 100 milijardi eura.\nIstraga utvrdila: Samo 10 dana prije pada aviona izdata potvrda za letenje


Reklo bi se, sudeći prema soapštenju Ministarstva inostranih poslova, da je ovo ministarstvo kao i njegov prvi čovek Vuk Drašković, za razliku od većine ostalih vrlo ozbiljno shvatilo izveštaj Haškog tribunala. U saopštenju Ministarstva inostranih poslova, naime, stoji: “Upućeno nam je upozorenje da međunarodne obaveze prema sudu Ujedinjenih nacija moramo bezuslovno da ispunimo”.\nVuk Drašković, šef diplomatije Srbije i Crne Gore za Radio Slobodna Evropa u sredu izjavljuje: “Izveštaj Karle del Ponte i predsednika Suda u Hagu Teodora Merona podnet Savetu bezbednosi iznenađuje samo naivne. Upravo se to moglo i očekivati i to je ono što se govori već mesecima i zbog toga Ministarstvo spoljnih poslova i ja lično uporno pokušavamo da objasnimo našim državnim organima da ima nekih stvari koje se naprosto moraju uraditi jer na njima insistira ceo svet i na to nas obavezuje i naše domaće zakonodavstvo. Poruka je više nego dramatična iz Njujorka.\nBojim se da će odugovlačenjem ili nekakvim trijumfalističkim stavom da nisu izrečene sankcije niti neke određene kaznene mere, itd. da dovedemo narod u veoma tešku situaciju. Moramo da znamo da je poruka sa samita ministara Evropske unije posvećenog Zapadnom Balkanu pre neki dan bila jasna – otvorena su Srbiji sva vrata ka Evropi, prečicama ćemo ići ka Briselu, ali ukoliko ne ispunimo pre svega tu obavezu onda će nam vreme isteći i biće ograničen odnosno određen rok do koga ćemo biti čekani, nakon čega će, praktično, nama biti vrata zatvorena evroatlantskim integracijama.”\nSavetnik predsednika Srbije za saradnju sa Haškim tribunalom Jovan Simić, izjavio je, kako prenose agencije “da je očekivao negativan izveštaj tužioca Karle del Ponte”, ali je, kako kaže, iznenađen jer je umesto uopštene kritike Del Ponteova ukazala na premijera Vojislava Koštunicu i Vladu Srbije kao problem saradnje. Našem radiju, predsednikov savetnik je izjavio:\n“Prvo, izveštaj gospođe Karle del Ponte je potpuno poražavajuća iz mog nekog aspekta, iz prostog razloga zato što je po prvi put decidirano navela imena ljudi koji treba da budu isporučeni kao uslov da oceni to kao pozitivnu saradnju. Inače, prvi put se pominju sada imena Ratka Mladića, decidirano se traži da se on izruči, kao i ova tri generala Pavković, Đorđević i Lukić, tako da su nam digli kriterijum, koji je u slučaju Ratka Mladića vrlo teško ispuniti. Plašim se da ćemo imati velikih problema da ih ispunimo, što znači da nećemo sarađivati, a posledica toga je da ćemo da se suočimo sa vrlo ozbiljnim problemom.”\nVisoki funkcioner Koštuničine Demokratske stranke Srbije Đorđe Mamula takođe našem radiju, dao je u utorak veče pak, s obzirom na dosad najoštriji istup Karle del Ponte reklo bi se, neobičnu izjavu. Pogotovo imajući u vidu da je Del Ponteova direktno apostrofirala Vojislava Koštunicu kao problem saradnje, Mamula kaže:\n“Na osnovu izjave gospođe Del Ponte ja mogu da kažem da je ona prihvatila realnost i da je to jedan korak napred u njenim dosadašnjim stavovima. Ona je dosad bila sklona zaoštravanju odnosa pa je kao što ste obavešteni svojevremeno ministar spoljnih poslova Svilanović njoj spustio slušalicu. Bila je zamoljena da ne dođe na sahranu tragično stradalog premijera Zorana Đinđića.”\nNakon ovoga, funkcioner Demokratske stranke Srbije Đorđe Mamula dalje navodi:\n“Tako da ja mislim da će ta ocena koja jeste stroga trajati jedno vreme, ali da će Vlada Srbije nastaviti svoju politiku uvažavajući realnost, budući da sigurno Vlada gospodina Koštunice neće praviti mitinge policije na Trgu Republike sa njenim saradnicima, niti na ovakav način hapsiti kandidate za Hag, kao što je to radila prethodna vlada kada je reč o slučaju optuženog Šljivančanina.”\nNakon ovih izjava, čak i ako ostavimo po strani opozicione stranke, koje podržavaju ili delimično podržavaju Vladu Srbije, a koje su striktno protiv saradnje sa Haškim tribunalom, koja bi podrazumevala izručenje svih osumnjičenih za ratne zločine, reklo bi se da je i nakon izveštaja Haškog tribunala datog Savetu bezbednosti Ujedinjenih nacija u Beogradu pozicija gotovo svih političkih faktora ostala nepromenjena. Ili kako se kaže, i posle haškog izveštaja što se politike zvaničnog Beograda tiče, “ista meta, isto odstojanje.”


Avio karte, FANTAST TOURIST, Španija, Barselona, Avio karte Beograd Barselona\nšpanija barselona fantast tourist 5690\nAvio karte FANTAST TOURIST, Španija, Barselona\nNapovoljnija cena avio karte Beograd Barselona (BCN) kreće se oko 129 €, sa uključenim aerodromskim taksama i ručnim prtljagom.\nAvio karte Beograd Barselona spadaju u red najtraženijih i najprodavanijih, te je potrebno znatno ranije uraditi besplatnu rezervaciju za avionsku kartu na relaciji Beograd Barselona putem forme koja se nalazi iznad ovog teksta.\nNajjeftinije avio karte Beograd Barselona moraju da se obezbede barem šest nedelja pre planiranog putovanja, potpuno besplatno uradite rezervaciju u formi koja se nalazi iznad ovog teksta.\nDo Barselone iz Beograda se stiže redovnim, direktnim letom naše nacionalne avio kompanije „Air Serbia“, ili sa jednim presedanjem u nekoj od evropskih metropola, najčešće u Minhenu i Frakfkurtu. Na tim linija saobraća nemačka avio kompanija „Lufthansa“.\nAvio karte Beograd Barselona su izuzetno tražene, a najjeftinije avionske karte se odnose na period putovanja van letnje sezone, naravno.


COVID-19 SVET: U Americi za 24 sata 1.696 mrtvih i skoro 30 hiljada zaraženih - Valjevo\nCOVID-19 SVET: U Americi za 24 sata 1.696 mrtvih i skoro 30 hiljada zaraženih\nPosted by: REDAKCIJA VALJEVSKA POSLA in Valjevo 8. April 2020.\tComments Off on COVID-19 SVET: U Americi za 24 sata 1.696 mrtvih i skoro 30 hiljada zaraženih\nŠirom sveta od korona virusa do danas je zaraženo ukupno 1.426.903 osobe, a 81.766 osoba je preminulo, pokazuju najnoviji podaci.\nDo sada se oporavilo 303.202 osobe, uglavnom u Kini, gde je izlečeno 77.451 osoba.\nNajveće žarište u svetu su trenutno Sjedinjene Američke države gde je ukupan broj zaraženih dostigao skoro 400 hiljada, dok je 12.611 osoba preminulo. U zadnja 24 časa SAD imaju 29.234 nova slučaja i 1.696 mrtvih što je do sada najveći broj preminulih u jednom danu.\nU Evropi najveće žarište i dalje je Španija gde je trenutno 140.618 obolelih i 13.912 mrtvih. U Španiji u zadnja 24 sata 5.586 je novooboleli i 743 mrtvih. Odmah za Španijom je Italija sa samo par hiljada manje zaraženih 135.586 ali sa dosta većim brojem umrlih koji u ovom trenutku je prešao 17 hiljada, a za samo zadnja 24 sata umrlo je 604 osobe. Francuska i Nemačka su gotovo indentične sa brojem obolelih i ona je nešto manja od 110 hiljada ljudi. U Francuskoj je smrtnost mnogoveča i broj umrlih je prešao 10 hiljada a za samo 24 sata umrlo je 1.417 ljudi što je najveći broj umrlih u jednom danu u Evropi.\nNajveći procenat smrtnosti je i dalje u Italiji sa 12,63% zatim sledi Velika Britanija sa 11,15%, Holandija 10,73%, Španija 9,89%, Francuska sa 9,47% dok je kod nas u Srbiji taj procenat trenutno na 2,49% prema poslednjim podacima.\nCoronavirus COVID-19 Korona virus Pandemija\t2020-04-08\nTagged with: Coronavirus COVID-19 Korona virus Pandemija\nPrevious: NOVI POLICIJSKI ČAS: Od petka do ponedeljka!\nNext: United Grupa pomaže zemljama u regionu sa 3 miliona dolara, Srbiji namenjeno million


“Imali smo na raspolaganju oko tri miliona KM i željeli smo, s obzirom da je na isteku godina i da sredstva stoje na računu Ministarstva finansija i trezora BiH, da ih utrošimo”, rekao je Šarović danas novinarima u Brčkom.\nNa pitanje da li je tačno da je Savjet ministara uplatio sredstva ustanovama kulture i muzejima u Sarajevu iz klirinškog duga, Šarović je rekao da je on podržao projekte koji se odnose na razvoj infrastrukture i komunalne djelatnosti – Bijeljina, Istočna Ilidža, Istočni Stari Grad i neke druge projekte, a da su drugi članovi Savjeta ministara podržali neke institucije iz oblasti kulture.\nŠarović je naveo da je Savjet ministara, u vezi sa podjelom sredstava klirinškog duga, na jednoj od sjednica prije nekih mjesec dana raspodijelio prestali dio sredstava na način da se dvije trećine dijele za projekte u Federaciji i jedna trećina u Republici Srpskoj.\n“Partneri u Federaciji su se opredijelili za podršku nekim vjerskim objektima, ali i institucijama kulture, a moj prijedlog je bio da se jedna trećina podijeli za projekte razvoja infrastrukture u Istočnoj Ilidži, Bijeljini, ali i da se obezbijedi 500.000 KM za opštinu Srebrenica, jer je ranije rukovodstvo Savjeta ministara to obećalo”, rekao je Šarović.\nMinistarstvo prosvjete i kulture Republike Srpske saopštilo je danas da smatra da je neustavna i nezakonita odluka Savjeta ministara da sredstva klirinškog duga, namijenjena za potrebe institucija BiH, dodijeli Arhivu BiH, Zemaljskom muzeju BiH, Istorijskom muzeju BiH i Olimpijskom muzeju jer, kako se naglašava, ne postoje institucije kulture BiH. Srna\nTagovi: klirinski dugmirko sarovic


Picula: Problematično je nefunkcioniranje zajedničkog parlamentarnog odbora BiH i EU - Klix.ba\nPicula: Problematično je nefunkcioniranje zajedničkog parlamentarnog odbora BiH i EU\n5.4.2018. u 13:19\nHrvatski zastupnik u Evropskom parlamentu Tonino Picula izrazio je nezadovoljstvo zbog nefunkcioniranja zajedničkog odbora Evropskog parlamenta i Parlamentarne skupštine Bosne i Hercegovine, kazavši da je to jedan od problema o kojem su razgovarali s bh. zvaničnicima tokom svoje posjete.\nPicula je bio u trodnevnoj posjeti Bosni i Hercegovini u sklopu delegacije Pododbora za sigurnost i odbranu (SEDE) Evropskog parlamenta, gdje je s bh. zvaničnicima razgovarao o problemu, poručivši diplomatski da odlazi ohrabren, jer je dobio obećanje da će Parlament BiH raditi na tom problemu.\n"Nefunkcioniranje odbora, sastavljenog od jednakog broja parlamentaraca iz Bosne i Hercegovine i Evropske unije, jedan je od problema o kojima smo razgovarali. Prvi pokušaj da uspostavimo to tijelo bio je 2015. godine. Jednostavno nismo do dana današnjeg do kraja formirali to tijelo", kazao je Picula.\nNapomenuo je da ga je na prethodnim sastancima interesovalo da li može očekivati da će se desiti pozitivni pomaci da se situacija promijeni.\n"Iz Sarajeva odlazim ohrabren jer smo dobili izvjesnu informaciju da će Parlament prijedlog staviti na agendu i pokušati ga izglasati. Ja sam ih ohrabrio i ponudio im da budem prisutan na toj sjednici, jer kod nekih kolega to izaziva sumnju da odbor neće biti dobar za BiH", rekao je Picula.\nPrema njegovim riječima, dvije trećine evropskih građana smatra da se političari moraju baviti sigurnosnim pitanjima, tako da su im bile neophodne relevantne informacije kada je riječ o funkcioniranju Pododbora za sigurnost i odbranu (SEDE) Evropskog parlamenta.\n"Od prošle godine postoje sigurnosne prijetnje u Evropskoj uniji. Evropski političari se moraju baviti sigurnosnim pitanjima, stoga je i naša posjeta upriličena u Bosni i Hercegovini. Mi smo posvećeni miru u svim zemljama potencijalnim članicama", kazao je Picula.\nEvropski parlament Parlament BiH BiH u EU Tonino Picula


Preko Vašingtona bi da preotmu srpsku Brezovicu | Radio Kosovska Mitrovica\n22. January, 2021 20:03 |\nPriština je očigledno smislila novi način da preotme „Brezovicu“, skijaški centar na Šar planini. Planiraju da pod firmom „Vašingtonskog sporazuma“ stave šapu na ovu planinsku lepoticu ali to deluje kao uzaludan naum na kome će da „proklizaju“ pošto Brezovica stoprocentno pripada Srbiji.\n„Izjava kosovskog premijera Avdulaha Hotija da namerava da uloži 600.000 evra u Skijaški centar Brezovica, od novca koje će dobiti kroz vašingtonski sporazum, čisto je predizbornog karaktera. Jer, to je 100 odsto srpsko preduzeće“, komentariše za Sputnjik Slađan Nikolčević, savetnik direktora Ski-centra Brezovica.\nNikolčević podseća da je centar na šarplaninskoj Brezovici u vlasništvu „Ineks intereksporta“ i Skijališta Srbije kao i da je reč o društvu sa ograničenom odgovornošću.\n„Pre svega, suma koju Hoti pominje je smešna za ovakav objekat gde samo jedna žičara košta od ped do deset milona evra! Drugo, mi funkiconišemo bez ikakvog kontakta sa Prištinom, iako je Unmik admnistracija, koja je bila zadužena za srpsku imovinu posle proglašenja nezavisnosti Kosova, sve prebacila na kosovske institucije,“ podseća sagovornik Sputnjika.\nOn kaže da su, pozivajući se na Rezoluciju 1244, mnoge društvene srpske firme prešle u albanske ruke ali je uveren da se to neće desiti sa Brezovicom.\n„Mi kontrolišemo i hotele i žičare i sve ostalo kao društvo sa ograničenom odgovornošću,“ kaže Nikolčević.\n“Hoti se pozvao na 16. tačku Vašingtonskog sporazuma o normalizaciji ekonomskih odnosa Beograda i Prištine u kojoj se Brezovica eksplicitno ne pominje. Ali je on po slobodnom tumačenju u sporazum podveo i Ski centar. Pod tom tačkom se inače predviđa saradnja dveju strana sa američkom Finansijskom korporacijom za međunarodni razvoj i Uvozno-izvoznom bankom SAD,“ objašnjava Nikolčević.\n„Ski-centar je u srpskom vlasništvu, gde Skijališta Srbije imaju 20 odsto kapitala, a „Ineks intereksport“ 80 odsto kapitala. S tim što, po ugovoru koji je potpisan, Skijališta Srbije imaju 51 odsto upravljanja, a „Ineks“ 49 odsto“, objašnjava sagovornik Sputnjika.\nPrema važećim zakonima na Kosovu, mogućnost da spreči privatizaciju imala je opština Štrpce i to je i učinila u prethodnim slučajevima.\nAli, Skupština Kosova prošle nedelje je uvrstila u razmatranje novi zakon kojim lokalne samouprave, na čijoj se teritorioji nalaze javna preduzeća, nemaju pravo da odlučuju o njihovoj imovini, već je to u nadležnosti Vlade Kosova.


STAV NACIONALNOG TELA ZA AKREDITACIJU JOŠ NIJE STIGAO U KRAGUJEVAC - Glas Šumadije\nNaslovna > Društvo > STAV NACIONALNOG TELA ZA AKREDITACIJU JOŠ NIJE STIGAO U KRAGUJEVAC\n03/10/2018 03/10/2018 1107Ostavi komentar na STAV NACIONALNOG TELA ZA AKREDITACIJU JOŠ NIJE STIGAO U KRAGUJEVAC\nNacionalno telo za akreditaciju u visokom školstvu koje je delimično preuzelo nadležnosti Komisije za akreditaciju nije , saznaje naš list, 27. Septembra zauzelo stav o nedavnom imenovanju trojice profesora kragujevačkog Pravnog fakulteta optuženih za učešće u korupcionačkoj aferi „Indeks“, dr Sveta Purića i dr Srdjana Djordjevića za prodekane za finansije i nastavu, te dr Miodraga Mićovića za direktora fakultetskog Instituta za pravna i društvena istraživanja. To telo je, naime, kako je najavljivano na Pravnom fakultetu, 27. septembra trebalo da ukine mere koje je svojevremeno izrekla Komisija za ekreditaciju, i kojima profesorima optuženim u aferi „Indeks“ onemogućavano unapredjenje na rukovodeće funkcije na Pravnom fakultetu, ali i samostalno ispitivanje studenata, već su to morali da čine pod nadzorom.\nUpkos tim merama, rukovodstvo Pravnog fakulteta u Kragujevcu je, kako se ovde špekuliše, na mig odozgo, konkretnije od inicijatora skorašnje smene na čelu rektorata kragujevačkog Univerziteta,nedavno unapredilo „Indeksovce“ Purića, Djordjevića i Mićovića na rukovodeće funkcije u toj viskoškolskoj ustanovi, dok je stav nadležnog tela o tome zatražen retroaktivno, i to tek kad je u javnosti o tom unapredjenju počelo naveliko da se govori i piše.\nNacionalna telo za akreditaciju, prema jednoj informaciji, rečenog 27. septembra nije ni razmatralo inicijativu o ukidanju mera kojima se „Indeskovcima“ onemogućava povratak na rukovodeća mesta na fakultetu, kao i samostalno ispitivanje ispita. Prema drugim izvorima, to telo je, ipak, razmatralo tu inicijativu, ali se proglasilo „nenadležnim po tom pitanju“.\nDekan Pravnog fakulteta u Kragujevcu dr Dragan Vujisić krajem prošle sedmice, a ni juče nije želeo da komentariše informaciju da se Nacionalno telo za akreditaciju nije izjasnilo o imenovanju trojice profesora, optuženih u afe ri „Indesks“, na rukovodeća mesta na tom fakultetu. Krajem prošle nedelje rekao je za list DANAS da očekuje da će dokument (stav) Nacionalnog tela za akreditaciju u Kragujjevac da stigne do srede, dok nam je juče predložio da se, tim povodom, čujemo do kraja nedelje.\n-Ne mogu da komentarišem rekla-kazala priče. O stavu Nacionalnog tela za akreditaciju mogu da pričam tek kad informacija o tome stigne zvanično na fakultet. Koliko mi je poznato, takva informacija još nije stigla, rekao nam je danas Vujisić i predložio da se čujemo u subotu. Napomenuo je, pritom, „da ne beži od javnosti“, te da „nema šta krije“.\nIzvori Glasa Šumadije navode, pak, da je dekan Vujisić, na sednici Saveta Pravnog fakulteta, održanoj 25. septembra, navodno tvrdio da je siguran da će Nacionalno telo za akreditaciju za dva dana (27. septembra) da ukine mere kojima se onemogućava imenovanje „Indeksovaca“ na rukovodeće funkcije i njihovo samostalnio ispitivanje studenata. Ono što je, medjutim, za sada izvesno jeste, tvrde naši sagovornici, da je „sigurno da se Nacionalno telo za akreditaciju konkretno nije izjasnilo tim povodom. Upozoravaju, doduše, i da bi informacija o tome na putu od Beograda do Kragujevca mogla da pretrpi „korenite izmene“\nOno što u ovaj galimatijus unosi novu zbrku i zabinu jeste dilema vezana za to da li se Nacionalno telo za akreditaciju proglasilo nenadležnim , ili nije ni razmatr alo inicijativu za ukidanje mera kojima se „Indekovcima“ onemogućavba da budu imenovani na rukovodeća mesta na Pravnom fakultetu. Poznavaoci ove problematike smatraju da je gore ako se Nacionalno telo proglasilo nenadležnim za ukidanje mera profesorima optužemnim u aferi „Indeks“, jer bi takav stav mogao da sugeriše da niko nije bio nadležan ni za njihovo izricanje, što bi trojici „Indeksovaca“ koji su nedavno unapredjeni na kragujevačkom Pravnom fakultetu legalizovalo sadašnji stat us. Da li je zaista tako, ostaje da se vidi kad i ako u Kragujevac stigne zvanična informacija o tome da li se Nacionalni savet za akreditaciju u viskom školstvu 27. septembra proglasio nenadležnim, ili nije ni razmatrao inicijativu za ukidanje mera prema profesorima optuženim u aferi „Indeks“.\nAfera „Indeks“, nazvana je tako po istoimenoj policijskoj akciji u februaru 2007., kad je, zbog prodaje ispita i diploma na kragujevačkom Pravnom fakultetu , uhapšeno i optuženo više desetina osumnjičenih iz Kragujevca, ali i Beograda i Niša. Reč je o najvećoj korupcionaškoj aferi u istoriji domaćeg visokog školstva, koja ni jedanaest godina od hapšenja njenih aktera nije dobila sudski epilog. Gotovo istovetna afera na Zagrebačkom sveučilištu svojevremeno je okončana za nepunih godinu dana.\nTagovi: akreditacija fakultet idex Kragujevac Univerzitet\nDIREKTOR OSUMNJIČEN DA JE PRIMIO MITO


NYT: Trump “zaradio milione” tokom mandata | Starmo\nNaslovnica Politika NYT: Trump “zaradio milione” tokom mandata\nNYT: Trump “zaradio milione” tokom mandata\nNew York — Američki list The New York Times (NYT) navodi, u podužoj istrazi u kojoj je učestvovalo deset novinara, da je više od 200 stranih kompanija, interesnih grupa i stranih vlada uveliko profitiralo od predsjednika Donalda Trumpa, kroz sporazume s njegovim odmaralištima i hotelima u zamjenu za olakšice koje su dobijali od njegove administracije.\nPrema istrazi pod naslovom “Močvara koju je Trump izgradio”, u prve dvije godine Trumpovog mandata na mjestu predsjednika, kompanije u vlasništvu porodice Trump prikupile su oko 12 miliona dolara u zamjenu za usluge koje su predsjednik ili njegova administracija činili za 60 stranaka čiji su interesi bili ugroženi.\nNYT naglašava da su predsjednik ili njegova vlada zaista ”gurali interese tih stranaka na ovaj ili onaj način”.\nList je opisao Trumpa kao “predsjednika biznismena” koji je u Washingtonu kulturu traženja usluga iskoristio za svoje hotele i odmarališta, a zaradio je milione glumeći “vratara vlastite administracije”.\nNYT naglašava da su Trumpovi postupci u suprotnosti s njegovim izbornim obećanjima 2016. godine, kada se obavezao da će isušiti močvare iskorištavanja utjecaja, kako je rekao.


MODRIČA: Nenad Šabić predsjednik novoosnovanog Opštinskog odbora – Glas Regije\nMODRIČA: Nenad Šabić predsjednik novoosnovanog Opštinskog odbora\nMODRIČA – Ujedinjena Srpska večeras je u Modriči formirala Opštinski odbor za čijeg je predsjedika izabran privrednik iz ove opštine Nenad Šabić.\nNa Izbornoj skupštini, kojoj je prisustvovalo rukovodstvo Ujedinjene Srpske predvođeno predsjednikom Nenadom Stevandićem, izabran je Opštinski odbor od 21 člana, te predstavljen program Ujedinjene Srpske u Modriči.\n– Politika Ujedinjene Srpske definisana na nivou Repubulike Srpske biće sprovođena i u lokalnim zajednicama. Posebna pažnja biće posvećena ekonomskom razvoju opštine, otvaranju novih radnih mjesta, privlačenju investicija i zaustavljanju odlaska mladih – izjavio je Srni Šabić.\nOn je istakao da Opštinski odbor čine uglavnom mladi i školovani ljudi, od kojih 80 odsto do sada nije bilo angažovano ni u jednoj političkoj stranci.\n– U saradnji sa drugim strankama u Modriči nastojaćemo da brže radimo na ekonomskom razvoju opštine, te da istrajemo na primarnom cilju Ujedinene Srpske, a to je očuvanje Republike Srpske – rekao je Šabić.\nPredsjednik Ujedinjene Srpske Nenad Stevandić rekao je da je ovo 48. opštinski odbor formiran u Republici Srpskoj.\n– U Modriči je izabran kvalitetan opštinski odbor koji će doprinijeti jačanju Ujedinjene Srpske, te pomoći u realizaciji projekta koji sprovodi ova partija pod nazivom “Bolja i stabilnija Republika Srpska” – naveo je Stevandić.\nOn je naglasio da će i Opštinski odbor u Modriči sprovoditi politiku očuvanja jedinstva Republike Srpske.\n– Ujedinjena Srpska nije za podjele, razdor i destrukciju, nego će, u saradnji sa drugim strankama u Srpskoj, tražiti kompromise i zajedničko djelovanje u odbrani i razvoju Republike Srpske – rekao je Stevandić.\nOn je napomenuo da su osnovni pravci Ujedinjene Srpske poboljšanje ekonomske situacije u Republici Srpskoj i ambijenta za investicije, veće zapošljavanje, zaustavljanje odlaska mladih, povećanje nataliteta, te ujedinjenje svih Srba oko nacionalne politike koja garantuje opstanak Srpske.\nIzbornoj skupštini prisustvovao je zamjenik predsjednika Ujedinjene Srpske Slavko Dunjić i potpredsjednik Dušan Stojičić.\n« IVANIĆ U ŠAMCU: Obezbijediti međunarodne grantove za brži razvoj\nHoroskop za srijedu, 31. januar »\n21. Januara 2019., 23:07


Žene u crnom: Skriveni pokušaj izbjegavanja pravde Mladića\nOrganizacija Žene u crnom ocijenila je danas da zahtjev porodice haškog optuženika Ratka Mladića, da mu se odobri liječenje u Srbiji, predstavlja izraz vrhunskog cinizma.\nIz organizacije je navedeno i da su garancije koju je ponudilo Ministarstvo pravde u tom slučaju sramne i da se iza "lažne brige za njegovo zdravlje, krije pokušaj da izbjegne pravdu i umre kao neosuđivano lice".\n"Zahtjev porodice ratnog komandanta Vojske Republike Srpske Ratka Mladića, pred Međunarodnim krivičnim sudom u Hagu, optuženog za najteže ratne zločine, uključujući i genocid, da mu se odobri liječenje u Srbiji, predstavlja izraz vrhunskog cinizma u odnosu na žrtve njegovih genocidnih podviga i izraz najdubljeg nepoštovanja elementarnog osjećanja pravde", navela je ta organizacija.\nU saopštenju se dodaje da Mladića, bez obzira na težinu zločina za koje se tereti, činjenica da se više godina skrivao od pravde "i time nanio veliku političku i finansijsku štetu Srbiji, u potpunosti diskvalifikuje za bilo kakvu podršku Vlade Srbije".\n"Tokom svog skrivanja od pravde, Ratko Mladić je imao veću ili manju podršku državnih organa Srbije, što Vladu Srbije unaprijed diskredituje kao davaoca garancije da će Ratko Mladić u Srbiji biti dostupan sudskim organima", navodi se u saopštenju.\nŽene u crnom navele su i da umjesto brige za zdravlje Ratka Mladića, "o čemu se brine holandska država, Vlada bi trebala da ispuni barem dio obaveza u vezi sa genocidom u Srebrenici".\n"Iz svih gore navedenih razloga, smatramo da je najsigurnije mjesto za Ratka Mladića pritvorska jedinica MKSJ u Hagu i da bi mu dolaskom u Srbiju bio ugrožen život, a samim tim i dostizanje pravde za žrtve genocida u Srebrenici i drugih zločina počinjenih širom Bosne i Hercegovine, koje su počinile snage pod komandom Ratka Mladića", navodi se u saopštenju i dodaje da ta organizacija Mladiću želi "dobro zdravlje i dug život, ali u instituciji u kojoj je mjesto osuđenim ratnim zločincima".\nObjavio: Tue, 12/09/2017 - 13:57\nRatko Mladić tražio da se liječi u Srbiji ili u Rusiji, sutra statusna konferencija\nUmjesto spomen-obilježja, žrtvama u Kalinoviku izgrađen mural zločincu Ratku Mladiću


RTCG - Radio Televizija Crne Gore - Nacionalni javni servis :: Ekonomija :: CG više nije na energetskoj periferiji Evrope\n16. 01. 2020. 07:56 >> 15:35 3\n"To znači da imamo dodatna prava, da možemo da kupujemo i prodajemo električnu energiju. Mijenja se pozicija Crne Gore u energetskom sistemu Evrope, jer kao što znate Crna Gora je bila na periferiji tog sistema. Bili smo udaljeni od nekih likvidnih tržišta. Sada se stvar mijenja, povezujemo se na veliko likvidno tržište Italije na kome ima potencijalno veliki broj partnera, a imamo i pravac više da možemo našu proizvodnju da plasiramo po boljim uslovima", rekao je Krivokapić.\nVjeruje da će EPCG u budućem priodu povećati broj partnera sa kojima rade: "A i u EPCG već razmišljamo da se direktno krene na ta tržišta samostalno sa našim snagama".\nKabl je, kaže Kovačević, interesantan ne samo EPCG, već i eletroenergetskim kompanijama regiona.\n"Svjedoci smo da se prvih dana januara povećava tranzit električne energije kroz sistem Crne Gore. Veći su pritisci na samim granicama, to su sve benefiti, prije svega za elektroprenosni sistem Crne Gore", kaže Krivokapić.\nPodsjeća da je EPCG već 2017. godine krenula sa velikim investicionim ciklusom.\n"Kroz te investicije vidimo da EPCG povećava svoj portfolio, imaćemo dodatnu električnu energiju koju ćemo moći da plasiramo tržišno, a povećavamo i električnu nezavisnost države", kaže Krivokapić.\nEPCG Podmorski kabl\nProsječan račun za struju 27,30 eura


Balkan i EU – Page 4 – Bankar.me\nTag Archives: Balkan i EU\nStategija Jugoistočne Evrope 2020.: Otvaranje do milion radnih mjesta\nMay 31, 2016 MAKRO, PLANETA, REGION, SVE VIJESTI 0\nRegionalna saradnja podstiče ekonomski rast i otvaranje novih radnih mjesta, ocijenio je državni sekretar za evropske integracije i glavni pregovarač ambasador Aleksandar Andrija Pejović na III sastanku Upravnog odbora Regionalnog savjeta za saradnju za Stategiju Jugoistočne Evrope za 2020. koji je održan u Pravecu u Bugarskoj.\nEU spremna da investira u infrastrukturu Balkana oko milijardu eura do 2020.\nMarch 23, 2016 MAKRO, PLANETA, REGION, SVE VIJESTI 0\nŠef Delegacije EU u BiH Lars-Guner Vigemark rekao da je EU spremna da investira u saobraćajnu infrastrukturu zapadnog Balkana i do milijardu eura, za period do 2020. godine.\nUniCredit prognoza za region Centralne i Istočne Evrope (CIE)\nDecember 30, 2015 MAKRO, PLANETA, SVE VIJESTI 0\nUz rast u okviru eurozone, za koji se očekuje da se dodatno učvrsti, manje cijene nafte i veoma niske kamatne stope, zahvaljujući kvantitativnim olakšicama Evropske centralne banke, okruženje će u narednoj godini ostati povoljno za region Centralne i Istočne Evrope (CIE).\nDecember 21, 2015 CRNA GORA, MAKRO, PLANETA, SVE VIJESTI 0\nCrna Gora je danas na sedmom sastanaku na ministarskom nivou Konferencije o pristupanju Evropskoj uniji, otvorila pregovore u poglavljima 14-Saobraćajna politika i 15-Energetika.\nEU: Milijardu eura Zapadnom Balkanu i Turskoj za podršku regionalnoj saradnji\nDecember 11, 2015 MAKRO, PLANETA, REGION, SVE VIJESTI 0\nEvropska komisija je usvojila paket programa pretpristupne pomoći za 2015. za podršku reformama i regionalnoj saradnji zemljama koje teže članstvu u Evropsku uniju. Kako je saopšteno iz Delegacije Evropske unije u Crnoj Gori, Evropska komisija je usvojila paket programa za pretpristupnu pomoć za 2015. u ukupnom iznosu od oko milijardu …\nBalkan pod potresima, spoljnim i unutrašnjim\nJuly 21, 2015 MAKRO, PLANETA, SVE VIJESTI 0\nZapadni Balkan trenutno je u najnestabilnijem periodu u 21. vijeku, ocijenila je bonitetska kuća Dun and Bradstreet. Kako je saopštila bonitetska kuća Rating, koja zastupa D&B u Srbji i Crnoj Gori, stabilnost u regionu opada, a Makedonija, Bosna i Hercegovina i Kosovo su u stanju ozbiljne političke krize.\nNajveće greške ekonomskog modela zapadnog Balkana su nezaposlenost i korupcija\nNajveća greška ekonomskog modela zapadnog Balkana jeste hronični problem nedovoljnog korištenja ljudskih resursa, odnosno visoke nezaposlenosti, u čemu prednjači Bosna i Hercegovina, navodi se u velikom izvještaju Međunarodnog monetarnog fonda (MMF) o 15 godina tranzicije u regiji, saznaje “Dnevni avaz”.\nU Beograd stižu menadžeri Gugla i Amazona, šansa za kompanije iz regiona\nFebruary 22, 2015 MAKRO, SVE VIJESTI 0\nPremijeri zemalja jugoistočne Evrope i predstavnici najuspješnijih svjetskih kompanija, poput Gugla, Pej Pala, Amazona i drugih, okupiće se u martu u Beogradu. Oni će, naime, učestvovati na Investicionoj konferenciji koju organizuje Američka privredna komora (AmCham).\nFinancial Times: Ruska strategija destabilizacije Balkana\nJanuary 16, 2015 MAKRO, SVE VIJESTI 0\nPredsjednik bugarskog Centra za liberalnu strategiju Ivan Krastev je u uticajnom Financial Timesu objavio članak u kojem zapadni svijet upozorava na opasnost od destabilizacije situacije na Balkanu. Angela Merkel smatra da bi Balkan mogao biti novo igralište na kojem će Putin pokušati s politikom destabilizacije. Krastev poručuje da tu mogućnost …\nMilijardu eura za Balkan\nOctober 24, 2014 MAKRO, SVE VIJESTI 0\nEvropska unija je spremna da izdvoji do milijardu eura iz pretpristupnih fondova kao pomoć projektima za povezivanje zemalja Zapadnog Balkana, izjavio je u Beogradu evropski komesar za proširenje Štefan File. EU je spremna da pomogne da zemlje regiona dobiju još 10 milijardi eura u vidu zajmova, rekao je File posle …


Beograd, 22. decembar 2016. godine – Kompanija LG Electronics (LG) odlučila je da unapredi svoje kućne aparate uz pomoć tehnologije dubokog učenja i tako korisnicima pruži potpuno novi, još viši nivo performansi i pogodnosti. Tehnologija dubokog učenja, koja će premijerno biti predstavljena na Međunarodnom sajmu potrošačke elektronike (CES) 2017 u Las Vegasu, pomaže kućnim uređajima da bolje shvate potrebe svojih korisnika, analizirajući njihove svakodnevne navike. Ovaj proces traje neprekidno, kako bi uređaji korisnicima ponudili inovativno rešenje za sve probleme sa kojima se svakodnevno susreću.\n„Tehnologija dubokog učenja predstavlja sledeću etapu u evoluciji pametnih uređaja, a kao industrijski lider, LG ima odgovornost da bude njen pokretač. Ipak, još važniji zadatak od visokih performansi uređaja, jeste to kako će se kompanije odnositi prema poverljivim podacima. Mi verujemo da performanse i pogodnosti ne znače ništa, ukoliko idu na uštrb sigurnosti i privatnosti“, rekao je Song Dae-hyun, predsednik i generalni direktor kompanije LG Home Appliance & Air Solutions.\nPosetioci CES sajma imaće priliku da obiđu LG štand (Las Vegas Convention Center Booth #11100, Central Hall) i pogledaju unapređene uređaje koji rade na osnovu tehnologije dubokog učenja. Za više informacija o proizvodima koje će kompanija LG predstaviti na sajmu CES 2017 posetite www.LGnewsroom.com/CES2017.


PAVLE RADIĆ: Licemerja regionalne politike | Autonomija\nEvropska politika Srbije, toliko puta potvrđena kao neiskrena, predstavlja se kao nemoćna žrtva hrvatskog inata, odnosno hrvatske blokade poglavlja 23. Istovremeno, država Srbija previđa – kao i dominantna, instrumentalizovana srpska javnost – vlastito licemerje. Ono što mi činimo BiH – posredno, preko RS – mnogo je gore od onoga što Hrvatska čini Srbiji. Vlada Republike Srpske (da se ne lažemo, pod kontrolom Beograda i Kremlja) u nedelju je rekla „ne“ adaptaciji Sporazuma o stabilizaciji i pridruživanju BiH i EU. Bez te saglasnosti, ionako traljav evropski put BiH je blokiran. Razlog inaćenja BiH – Dodika i uopšte vladajuće i opozicione Banja Luke – jeste saopštavanje rezultata popisa stanovništva u BiH izvršenog još 2013. Političari RS osporavaju metodologiju svrstavanja popisanog stanovništva, a cilj im je da metodološkim inženjeringom broj nesrpskog stanovništva u RS učinili što manjim. Da RS učine etnički što čistijom. Time bi naknadno da verifikuju rezultate ratnog etničkog čišćenja i prostor koji kontrolišu učine nacionalno što ekskluzivnijim.


SEEbiz.eu / RS / Hemofarm u 2016. godini proizveo rekordnih pet milijardi tableta\nHemofarm Sanda Savić\nDatum objave: 19.10.2017. - 18:06:50\nVRŠAC - Kompanija Hemofarm iz Vršca je u 2016. godini proizvela pet milijardi tableta čime je ponovo oborila godišnji rezultat proizvodnje a istovremeno je smanjila potrošnju energije, saopštila je danas ta farmaceutska kompanija.\nDirektorka korporativnih poslova i komunikacija Hemofarma Sanda Savić je na predstavljanju godišnjeg Izveštaja o održivom razvoju za 2016. godinu rekla da je ta kompanija među 20 odsto energetski najjefikasnijih kompanija u svojoj oblasti u svetu.\n"Kako stručnjaci predviđaju, za deceniju ili dve, kompanije neće moći da postoje na tržištu ako ne budu poslovale po principima održivog razvoja", istakla je Savić i dodala da je Hemofarm nastavio smanjenje trošenja električne energije i prirodnog gasa po jedinici proizvoda.\nOna je objasnila da ta kompanija upravlja resursima odgovorno, pa je Izveštaj uradjen od recikliranog papira, a korice od algi.\nGeneralni direktor Hemofarma Ronald Zeliger rekao je da za tu kompaniju, koja je deo nemačke Štade, održivi razvoj nije ništa novo, već način na koji posluje svaki dan.\n"Takvo poslovanje ne podrazumeva samo zaštitu životne sredine već i način na koji se odnosite prema zaposlenima, funkcionišete u društvenoj zajednici ali i stvarate doprinos budućim generacijama", istakao je Zeliger.\nOn je dodao da je održivi razvoj teško objasniti, ali ne samo u Srbiji već i u svetu.\n"Oblast održivog razvoja je veliki deo u procesu priključivanja Evropskoj uniji, a nemačka ambasada podržava Srbiju u ovoj oblasti", istakao je Zeliger.


Gulfud velika izvozna šansa za proizvođače hrane iz Srbije | Najnovije vesti - Srbija danas\n24.02.2021. • 14:39 Srbija Danas\nPrivrednici iz Srbije prvi put od početka pandemije predstavljaju svoje proizvode uživo na prehrambenom sajmu Gulfud (Gulfood ) u Dubaiju, a već prvih dana primetno je veliko intersovanje za srpsku hranu maloprodajnih lanaca i uvoznika Srednjeg istoka, Azije i Afrike. Najveći broj sastanaka predstavnici srpskih kompanija imali su sa potencijalnim partnerima iz Ujedinjenih Arapskih Emirta (UAE), Libana, Jordana, Jemena, Egipta i Indije, koji su bili u prilici da probaju našu hranu, voće, povrće, sokove, mlečne proizvode i uvere se u kvalitet ponude.\n-Gulfud je važan za našu prehrambenu industriju jer omogućava da se firme predstave ne samo velikom tržištu UAE već i širem regionu i kupcima iz drugih zemalja Azije i Afrike. Na sajmu su naše kompanije koje su već izlagale, ali imamo i novih izlagača i želimo im puno uspeha i poslova- rekla je Katarina Jovanović Obradović, pomoćnik ministra privrede Srbije.\n-Nastup srpskih kompanija koje se predstaljaju na sajmu odslikava prehrambenu industriju naše zemlje- rekao je Selaković koji očekuje dobro pozicioniranje naše privrede na ovim velikim i zahtevnim tržištima.\n- Ovo je za nas izuzetna prilika da kvalitetan asortiman, koji je već pozicioniran na evropskom, ruskom i američkom tržištu, proširimo i na zemlje UAE i regiona Golfa - kaže Vesna Mitrović, direktorka prodaje Mlekare Šabac.\nBranimir Kostić, suvalsnik kompanije Cold Pressok, Beograd podseća da ova firma već drugu godinu nastupa na sajmu u Dubaiju. Uspeli su da obnove kontakte, nastave pregovore i očekuju uspešan nastup. Proizvod ove firme od oraha i vegan bele čokolada bio je u finalu ovogodišnjeg takmičenja Gulfud inovativnih proizvoda u konkurenciji 265 proizvoda iz 44 zemlje u 10 kategorija.\nPrivredna komora Srbije PKS Gulfud Razvojna agencija Srbije


ALEN OMIĆ Od odbačenog, do momka kome ceo Pionir skandira /VIDEO/\nTrnovit je bio put Alena Omića od njegovog dolaska u Crvenu zvezdu 20. januara 2018. Trnovit, ali sada začinjen - ovacijama.\nKada je slovenački reprezentativac stigao u srpskog i regionalnog prvaka, to je izazvalo revolt najvernijih navijača. "Delije" se, prosto, nisu slagale sa njegovim angažmanom, smatrajući neprihvatljivim da u klubu bude neko čiji je otac tokom raspada SFRJ u bosanskom delu ratišta bio snajperista. Reči samog košarkaša "da njegov otac nije ubio niti ranio nekog" te "da se uvek klonio gužve" nisu bili opravdanje koje su najvatrenije pristalice Zvezde uvažile, pa je šest dana po njegovom dolasku održan prilično snažan bojkot ideje tog transfera, a onda su "delije" rešile da više ne dolaze na utakmice, odnosno da ne bude organizovanog navijanja.\nI, trnovito putovanje je počeo. Omić je na prva dva meča u Evroligi ubacio po šest poena. Toliko je dao i Partizanu. Pitali su se oni (pre)ostali na tribinama da li je zbog nekog takvog bilo vredno odreći se grotla "severa", ali...\nAlen Omić na drugom meču ABA finala\nOmić nije posustajao. Uključio se prilično brzo u sistem Dušana Alimpijevića, "vezao" tri dvocifrene utakmice, dve u regionalnoj ligi, jednu u Evroligi, protiv Armanija, a onda su krenuli njegovi i klupski usponi i padovi. Bilo je tu i mečeva na kojima bi igrao po 15 minuta (Valensija) a da ni ne šutne na koš rivala, bilo i onih, već u narednom kolu, kada bi Panatinaikosu ubacio 15 u Atini. Na pet poslednjih ABA mečeva nijednom nije bio jednocfiren u košgeterskom smislu, a naročito je impresivan bio u prve dve partije finala.\nU uvodnom susretu sa Budućnošću, ubacio je 14 poena za 19 i po minuta, uz šut 4/6 iz igre, a 6/8 sa linije penala, te dva skoka, asistenciju i "krađu". A u drugoj utakmici, kojom je Zvezda uzvratila udarac, za nepuna 24 minuta dao je 15 poena (šut za dva 3/5, sa slobodnih bacanja 9/13), dok je ostvario i "dabl dabl" učinak, jer je imao 10 skokova, ali i po asistenciju i osvojenu loptu.\nOd odbačenog, momka koji je izazvao i odlazak dela publike, momka koji je izazvao i prvobitnu sumnju ostatka navijača - Alen Omić je izrastao u igrača kome je puna hala "Aleksandar Nikolić" skandirala ime.\nA pun crveno-beli Pionir ne skandira često nečije ime...\nPojačanja za Super ligu Srbije do 23. marta\nRegistraciona komisija Košarkaškog saveza Srbije obavestila je klubove da za Super ligu Srbije, za muškarce, do 23. marta mogu angažovati dva slobodna igrača.\nHemofarm lako do finala\nKošarkaši Hemofarma igraće sa Partizanom u ovogodišnjem finalu plej ofa nakon što su slično crno belima posao protiv ekipe Radničkog obavili posle dva meča - 91:75 (18:16,26:21, 21:21, 26:17)\nHemofarm ubedljiv protiv Radničkog\nSlično Partizanu i košarkaši Hemofarma potvrdili su ulogu favorita u polufionalu plej ofa nakon što su u prvoj utakmici na svom parketu lako izašli na kraj sa ekipom Radničkog – 114:77 (29:19, 36:28, 26:15, 23:15).\nBez rešenja na sastanku o NLB ligi\nSastanak predstavnika srpske košarke sa čelnicima NLB lige protekao je uspešno, navodi se u kratkom zvaničnom saopštenju na sajtu takmičenja. Prema nezvaničnim informacijama, nikakvih zaključaka na sastanku u Ljubljani nije bilo, a odluke o kojima se pričalo ovih dana će sačekati april i skupštinu kompanije "Sidro" koja vodi takmičenje.\nKapičić: Zaštitićemo interes domaće lige\nU Ljubljani će se danas lomiti koplja oko izgleda Jadranske lige u narednoj sezoni između predstavnika Košarkaškog saveza Srbije i čelnika kompanije „Sidro“, titulara regionalnog takmičenja. Interese srpske klupske košarke na ovom sastanku zastupaće predsednik i generalni sekretar KSS, Dragan Kapičić i Zoran Gavrilović, predstavnik Partizana Mlađan Šilobad, Crvene zvezde Mirko Pavlović, FMP Železnika Nebojša Čović i Hemofarma Marko Ivanović.


Miljkov manastir – Željko Popivoda\nŽeljko Popivoda Pravoslavlje manastiri\t0 Comments\nMiljkov manastir je najverovatnije sazidan u doba despota Stefana Lazarevića, i nipošto se ne može isključiti mogućnost da je u to doba bio metoh despotove najslavnije zadužbine, veličanstvenog i monumentalnog manastira Manasija; najverovatnije je bio deo ove lavre.\nPošto se manastir Bukovica (Miljkov manastir) neosporno javlja u prvom turskom defteru iz 1467. godine kao ”Prečista Vavedenje”, mislimo da je, van svake sumnje, sagrađen (ili bar temeljno obnovljen) u vreme srednjovekovne Srbije. Ne isključujući mogućost da možda postoji i neka starija faza, Miljkov manastir je današnji izgled – naravno, bez zvonika – uglavnom dobio u vreme despotovine, i to verovatnije u doba despota Stefana nego tokom vladavine despota Đurđa.\nKako crkva najverovatnije potiče iz vremena oko 1400. godine (±20 godina), bilo bi veoma značajno saznati da li je istovremeno sa njom sagrađena i priprata, ili ovaj deo crkve potiče iz nekog kasnijeg perioda. To što je Miljkov manastir početkom XIX veka imao samo dozidanu drvenu pripratu nipošto ne znači da crkva nije već u početku imala zidanu pripratu koja je, potom, tokom vremena stradala. Kako je Prečista Vavedenje 1467. godine bila manastir, to bi značilo da je ona već u to vreme morala da ima pripratu, premda je ona lako mogla da bude načinjena od drveta. …\n« Radrenis film\t» Hodočasnik


Bivši gradonačelnik Leskovca osuđen na godinu dana zatvora – Info Centar Juga\nBivši gradonačelnik Leskovca osuđen na godinu dana zatvora\nViši sud u Leskovcu dosudio je bivšeg gradonačelnika Leskovca Slobodana Kocića na godinu dana zatvora koji bi, po pravosnažnosti presude i uračunavanja vremena koje je proveo u pritvoru, trebao da provede u kućnom pritvoru.\nDragana Stošić, bivša direktorka Direkcije za urbanizam i izgardnju grada Leskovca osuđena je kaznom zatvora u trajanju od godinu i devet meseci i novčanom kaznom od 60.000 dinara.\nRade Jovanović, vlasnik privatnog preduzeća Produkt Pečenjevce osuđen je kaznom zatvora od četiri meseca koju će, po pravosnažnosti presude, provesti u kućnom pritvoru i novčanu kaznu od 40.000 dinara, zbog građenja bez građevinske dozvole.\nKako saznajemo, Aleksandar Čogurić, vlasnik firme „Enegrosistem Čogurić“, Kostadin Mitkov iz Niša i nadzorni organi iz leskovačke Direkcije za urbanizam Dragan Marjanović, Ljiljana Mihajlović i Ivan Djokić su oslobođeni zbog nedostatka dokaza.\nBivši gradonačelnik Leskovca Slobodan Kocić (DS) i još pet osoba uhapšeni zbog sumnji da su zloupotrebom službenog položaja pribavili imovinsku korist od oko 74 miliona dinara.


Vlada opredjelila 87 miliona eura za ekonomski oporavak ⋆ Balkan PlusBalkan Plus\n28.09.2020 u 13:11\nVlada Kosova glasala je danas za dodelu sredstava u okviru Fonda za ekonomski oporavak, koja se između ostalog dodeljuju kao subvencija za troškove plata preduzeća na Kosovu, a opredeljeno je ukupno 87 miliona evra, prenosi Gazeta Ekspres.\nNovac iz Fonda biće dodeljen kao pomoć preduzećima, porodicama koje primaju socijalnu pomoć, poljoprivrednicima, zatim oblasti preduzetništva, kulturnim institucijama, javnim preduzećima, porodicama iz nevećinskih zajednica i promociju zapošljavanja žena.\nNakon sednice Vlade Kosova, premijer Avdulah Hoti je rekao da će narednih dana Ministarstvo finansija nastaviti sa isplatama za sve kategorije za koje je odlučeno da budu podržane.\n“Od 87 miliona evra, 60 miliona evra će podržati preduzeća, u zavisnosti od broja zaposlenih koji imaju, maksimalno ćemo pojednostaviti ovo pitanje ne zahtevajući od preduzeća da se prijave Ministarstvu finansija za dobijanje ovih sredstava, ali ćemo koristiti vrlo jednostavni kriterijumi zasnovani na broju zaposlenih koje preduzeća imaju u decembru 2019. godine”, rekao je Hoti.\nOn je dodao da će 7,5 miliona evra biti izdvojeno za uvećavanje socijalne pomoći za period od oktobra do decembra.\nHoti je istakao da je ovim paketom pomoći obuhvaćeno i Ministarstvu poljoprivrede koje će udvostručavanje subvencija u poljoprivredi dobiti još 12 miliona evra.\n“Svi poljoprivrednici koji dobijaju poljoprivredne subvencije dobiće dvostruke subvencije kako bi pomogli u prevazilaženju situacije stvorene pandemijom kovid -19”, poručio je Hoti.\nNa današnjem sastanku kosovske vlade odlučeno je da se po milion evra izdvoji za oblast preduzetništva i javna preduzeća koja su u poteškoćama zbog pandemije, dok je 2,5 miliona evra opredeljeno za umetnike, kulturne institucije koje su u sastavu Ministarstava kulture, organizacije koje promovišu kulturu na Kosovu i sportske federacije.\nOd 87 miliona evra, po milion će dobiti Ministarstvo regionalnog razvoja kao i Kancelarija za zajednice, a sredstva su namenjena porodicama iz nevećinskih zajednica koje su u teškoj finansijskoj situaciji.\nIsti iznos od milion evra opredeljen je i za Agenciju za ravnopravnost polova, kako bi se promovisalo zapošljavanje žena u različitim sektorima.


PRIJAVA ZA IZDAVANJE BEZBEDNOSNOG ELEMENTA (FISKALIZACIJA)\n25 nov Aktuelne vesti, Aktuelne teme\nJedan od važnih koraka u procesu nove fiskalizacije je i podnošenje prijave i izdavanje bezbednosnog elementa.\nObveznik fiskalizacije naručuje bezbednosni element kada zna koji fiskalni uređaj će koristiti.\nBezbednosni element je personalizovan za obveznika fiskalizacije, za konkretan poslovni prostor i poslovnu prostoriju.\nPoreska uprava je objavila Uputstvo za podnošenje prijave za izdavanje bezbednosnog elementa:\nU nastavku prenosimo u celosti obavešenje Poreske uprave:\n„Obveznici fiskalizacije kojima je dodeljena jedinstvena oznaka poslovnog prostora i poslovne prostorije na osnovu podnete PGJO prijave i koji su u poresko sanduče dobili pozivnu poruku za uvođenje u proces eFiskalizacije, mogu da podnesu prijavu za izdavanje bezbednosnog elementa.\nPrijavu za izdavanje bezbednosnog elementa ovlašćeno lice obveznika fiskalizacije podnosi preko Elektronskog servisa za fiskalizaciju (ESF) kojem se pristupa preko portala ePorezi (https://eporezi.purs.gov.rs).\nObveznik fiskalizacije naručuje bezbednosni element kada je spreman za fiskalizaciju, odnosno kada zna koji fiskalni uređaj će koristiti.\nRegistar odobrenih elemenata elektronskog fiskalnog uređaja može se naći na portalu Poreske uprave na linku\nNakon generisanja podataka i izrade bezbednosnog elementa u formi pametne kartice, ovlašćeno lice dobija u poresko sanduče obaveštenje o izrađenom bezbednosnom elementu, kao i vremenu preuzimanja istog. Bezbednosni elementi u obliku pametne kartice preuzimaju se na šalteru „Vaš poreznik“ u nadležnoj filijali Poreske uprave, osim za obveznike CVPO koji bezbednosni element preuzimaju u Centru za velike poreske obveznike. Ukoliko je bezbednosni element u vidu fajla, on se automatski šalje u poresko sanduče gde će obveznik imati instrukcije za njegovo preuzimanje.\nPodsećamo da je bezbednosni element hardverski ili softverski element koji Poreska uprava izdaje obvezniku fiskalizacije radi potvrde autentičnosti obveznika fiskalizacije.\nRačun koji je izdat bez korišćenja bezbednosnog elementa, ne može se smatrati fiskalnim računom u skladu sa Zakonom o fiskalizaciji.\nUputstvo za podnošenje prijave za izdavanje bezbednosnog elementa možete pronaći na linku“


Tadić napustio pregovore vlasti i opozicije u Skupštini | Insajder\nTadić napustio pregovore vlasti i opozicije u Skupštini\nPredsednik Socijaldemokratske stranke Boris Tadić saopštio je novinarima u pauzi međustranačkog dijaloga koji se odvija u Skupštini Srbije uz posredovanje Evropskog parlamenta da više neće učestvovati u tim razgovorima, javlja N1. Kako je rekao, došao je da evropskim prijateljima direktno saopšti da je dijalog nemoguć bez učešća svih predstavnika opozicije.\nTadić je novinarima ispred zgrade Skupštine Srbije rekao da u Srbiji nema normalnih okolnosti za elementarni politički život, a kamoli za dijalog.\n“Organizator je morao da učini apsolutni napor da za sto dovede predstavnike dela opozicije koji nije ovde. Nisam došao da diskutujem sa predstavnicima vlasti, već evropskim prijateljima da kažem da je to uslov bez koga se ne može. Svi moraju da učestvuju u dijalogu kako bi on bio efikasan i primenjiv“, kazao je Tadić, prenosi N1.\nRekao je i da je „završio svoje učešće u dijalogu“ i da sutra neće dolaziti u Skupštinu.\n“Hoću da učinim svaki napor da predstavnici Saveza za Srbiju, i opozicije koji nisu u SzS, učestvuju u dijalogu, ali ovo nije format koji obezbeđuje rešenje“, ocenio je predsednik SDS.\n„Ne nalažem ljudima iz stranke kako će se ponašati“\nEvropskim posrednicima je, kako je objasnio, predložio da se prvo održe direktni razgovori opozicije i predstavnika Evropskog parlamenta, zatim Evropskog parlamenta i vlasti.\n„Pa onda daj Bože da dođe do tripartitnog dijaloga“, poručio je Tadić.\nUpitan da li će Marko Đurišić iz SDS nastaviti učešće u dijalog, Tadić je rekao da on ne nalaže ljudima iz stranke kako će se ponašati.\nNaveo je i da nije jasno da li se dijalog u Skupštini održava u “Žan Mone“ formatu ili po “Četam haus“ pravilima, ali da mu svejedno nije dozvoljeno da otkriva detalje današnjih razgovora i šta je ko govorio.\nU Skupštini Srbije su danas počeli pregovori predstavnika vlasti i dela opozicije uz posredovanje Evropskog parlamenta, odnosno bivših poslanika EP Eduarda Kukana i Knuta Flekenštajna.\nPlanom Dejvida Mekalistera predviđeno je da se do kraja godine održe ukupno tri međupartijska dijaloga koja će se isključivo baviti izbornim uslovima za parlamentarne izbore 2020. godine.\nOsim članova vladajućih partija i Tadića koji je napustio pregovore, na tom skupu učestvuju i predstavnici Stranke moderne Srbije, Pokreta slobodnih građana, Nove stranke... Iako su SDS i DS ujedinjene, demokrate su saopštile da neće doći na ove pregovore, kao ni ostale članice Saveza za Srbiju.


Mondo\t30.07.2008 16:30\nBlindirano vozilo, za koje se pretpostavlja da se u njemu nalazi Karadžić, na Aerogromu "Nikola Tesla"\nBivši predsednik Republike Srpske Radovan Karadžić, optužen za genocid nad nesrbima u BiH, stigao je u Hag, potvrdila je portparol haškog suda Nerma Jelačić, a potom je i iz Tribunala stiglo saopštenje koje u celosti možete pročitati OVDE.\nKaradžić je specijalnim letom aviona Vlade Srbije prebačen od Beograda do aerodroma u Roterdamu odakle je zatim izvršen njegov transfer za Hag.\nIzveštači sa lica mesta javili da je nešto pre osam sati u Sheveningen sleteo helikopter za koji se pretpostavlja da se u njemu nalazi Karadžić.\nRadovan Karadžić je u koloni vozila jutros, oko 3.45 izveden iz zgrade Okružnog suda u Beogradu, a potom je prevezen na aerodrom Nikola Tesla, da bi kroz VIP ulaz bio uveden u Aerodromsku zgradu.\nReporeteri Tanjuga sa lica mesta javili su da su tri džipa sa zatamljenim staklima i uključenim rotacionim svetlima, izašla oko 3.45 sati iz dvorišta zgrade Okružnog suda i uputili se ka naselju Konjarnik, a odatle na auto-put.\nUbrzo potom, 15-tak minuta kasnije stigli su na beogradski aerodrom "Nikola Tesla".\nPrema izjavama slučajnih očevidaca, grupa blindiranih vozila sa rotacionim svetlima već oko jedan sat posle ponoći uputila se od centra Beograda do aerodroma, tako da ostaje nejasno da li je prva kolona bila samo "varka" ili je Karadžić već oko dva sata bio na aerodromu.\nKaradžić je avionom Vlade Srbije prebačen za Roterdam i na tamošnji aerodrom je sleteo oko sedam sati, da bi potom helikopterom, bio prebačen za Hag.\nVujačić: Nije bilo žalbe\nNjegov advokat Svetozar Vujačić u izjavi za B 92 jutros je izjavio da nije podneo nikakvu žalbu na izručenje i dodao da je samo pokušao da Karadžiću da više vremena kako bi mogao da se vidi sa porodicom.\nOčekuje se da će sud u Hagu uskoro saopštiti i kada će Karadžić biti prvi put izveden pred sudiju da bi se izjasnio o krivici.\nUobičajeno je da se optuženi prvi put pojavi u sudnici u roku od 48 sati po dolasku u pritvor.\nGlavni tužilac Serž Bramerc novinarima će se obratiti oko podne.\nŠta sve Radovana Karadžića očekuje prvog dana u Hagu možete pročitati OVDE.\n(agencije/MONDO/Na slici: Blindirano vozilo, za koje se pretpostavlja da se u njemu nalazi Karadžić, na Aerogromu "Nikola Tesla")


MINISTARSTVO FINANSIJA BIH ZA NEUSVAJANJE LISTE ESENCIJALNIH LIJEKOVA KRIVI AGENCIJU ZA LIJEKOVE | Hayat.ba\nMINISTARSTVO FINANSIJA BIH ZA NEUSVAJANJE LISTE ESENCIJALNIH LIJEKOVA KRIVI AGENCIJU ZA LIJEKOVE\nIako je zakonska obaveza, Bosna i Hercegovina nema popis esencijalnih lijekova. I dok su u Uredu za reviziju institucija BiH naveli da je problem što se već duže vremena čeka mišljenje Ministarstva finansija i trezora BiH, iz ovog Ministarstva su "krivicu" prebacili na Agenciju za lijekove i medicinska sredstva BiH.\nU prethodnom periodu Agencija za lijekove i medicinska sredstva BiH je pripremila prijedlog odluke i pribavila pozitivna mišljenja od relevantnih institucija, osim mišljenja Ministarstva finansija i trezora BiH. I pored više urgencija, nisu dobili povratnu informaciju – istaknuto je u nedavno objavljenom izvještaju Ureda za reviziju institucija BiH.\nNo u odgovoru Ministarstva finansija i trezora BiH istaknuto je da je materijal koji imaju star skoro šest godina.\nAgencija za lijekove i medicinska sredstva BiH je 25. novembra 2015. godine zatražila mišljenja nadležnih institucija, a tako i Ministarstva finansija i trezora BiH. Naime s obzirom na to da je predmetni prijedlog Odluke o listi esencijalnih lijekova u Bosni i Hercegovini iz 2015. godine te da je proteklo skoro šest godina, potrebno je da Agencija za lijekove i medicinska sredstva BiH inovira svoj materijal u skladu sa Jedinstvenim pravilima za izradu pravnih propisa u institucijama BiH – odgovoreno nam je iz Ministarstva finansija.\nNije pojašnjeno šta se dešavalo u međuvremenu, od 2015. godine do sada, odnosno da li je bilo i kakvih problema sa davanjem mišljenja onda kada je materijal i dostavljen.\nIz Ministarstva finansija su nadalje istakli da njihovo mišljenje i nije obavezujuće te da je Agencija za lijekove i medicinska sredstva BiH materijal mogla uputiti Vijeću ministara BiH na razmatranje i usvajanje.\nSuprotono tome, u izvještaju državnih revizora navedeno je da “bez mišljenja Ministarstva finansija i trezora BiH Vijeće ministara BiH ne može razmatrati ovaj akt”, odnosno odluku o esencijalnom popisu lijekova.


3 Jul 2020 / Izvor: Zlatiborske vesti\nSvi oni koji imaju problema sa alergijama, savetuje Mitrovićeva, treba da izbegavaju da budu u prepodnevnim satima u prirodi, kad je koncentracija polena najveća, da ne suše veš na otvorenom, kao i da operu kosu i promene odeću po ulasku u kuću kako se polen ne bi zadržao.\nU Velikoj sali Opštine Čajetina održana je tribina na kojoj su predstavljeni rezultati merenja koncentracije polena u vazduhu na Zlatiboru u toku 2019. godine. Na tribini je posebno naznačeno da Agencija za zaštitu životne sredine, kao i do sada, preporučuje našu planinu kao jedno od zdravih mesta za boravak osobama sklonim polenskim alergijama.\nPrema rezultatima koji su predstavljeni na ovom skupu, u toku prošle godine najveća dnevna vrednost koncentracije polena na Zlatiboru bila je 162 polenova zrna dok je, na primer, u Beogradu ta vrednost iznosila 925. Zbog toga Agencija za zaštitu životne sredine često upućuje građane iz svih krajeva Srbije da odmor provode na Zlatiboru.\nNa Zlatiboru nema visokih koncentracija polena\n- Zlatibor definitivno jeste pogodna lokacija za osobe koje su alergične na sve polene. Ta specifična klima koju smo već svi upoznali, i mi koji dolazimo i vi koji ovde živite, sa rosnim kišama, vlagom, ruža vetrova koja je karakteristična za ovaj predeo, utiču da polena nema u visokim koncentracijama. Za alergične osobe to je idealna atmosfera za odmor - rekla je na tribini Mirjana Mitrović iz Agencije za zaštitu životne sredine.\nMeri se koncentracija 26 alergenih vrsta polena\nPrema onome što je rečeno na ovom skupu, na Zlatiboru se od 2013. godine meri koncentracija 26 alergenih vrsta polena i sedmu godinu prezentuju se rezultati merenja koncentracije polena. Uzorkovanje vazduha sprovedeno je u periodu od 15. aprila do 4. novembra. Sakupljeno su 203 dnevna uzorka koji su obrađeni, pripremljeni za analizu i analizirani od strane evropski sertifikovanih osoba.\n- Rezultati merenja za ovih sedam godina pokazuju mali porast koncentracije polena trava i savet je da se u periodu kao što je ovaj, trave na vreme pokose a to je, ustvari, košenje pre cvetanja što takođe važi i za ambroziju kao jedan invazivan korov. U proleće, kada kreću poleni drveća, najveći alergeni potencijal ima polen breze, pa ljudima savetujemo da se iz mesta gde je ta vrednost u prekograničnim koncentracijama presele, odnosno vrate u Beograd kada breza krene na Zlatiboru - kaže Mirjana Mitrović iz Agencije za zaštitu životne sredine.\nPriroda Promocija Opština Čajetina, Zlatibor


Rodno najsenzitivnija kompanija - Poslovne žene Srbije\nPriznanje „Rodno najsenzitivnija kompanija“ nastalo je u okviru projekta „Ravnopravno u lancu vrednosti“ koji zajednički realizuju Udruženje poslovnih žena Srbije, Koordinaciono telo za rodnu ravnopravnost i ambasada Kraljevine Holandije u Srbiji.\nPriznanje se dodeljuje velikim kompanijama koje primenjuju 5. princip Ujedinjenih nacija za osnaživanje žena i koje su pružile najbolji model uključivanja žena u lance dobavljača.\nPriznanje „Rodno najsenzitivnija kompanija“ prvi put je dodeljeno 2018. godine u okviru manifestacije „Cvet uspeha za ženu zmaja„.\nDobitnici priznanja „Rodno najsenzitivnija kompanija“ za 2018. godinu su:\nUni Credit banka a.d\nManifestaciju „Cvet uspeha za ženu zmaja“ su 2018. godine podržali Koordinaciono telo za rodnu ravnopravnost, Ambasada Kraljevine Holandije u Srbiji, Ministarstvo privrede, Evropska banka za obnovu i razvoj (EBRD), SME Week, VIP Mobile d.o.o, Ikea Srbija d.o.o., Uni Credit banka, Prolom voda i članice UPŽ Srbije.\nDobitnici priznanja „Rodno najsenzitivnija kompanija“ za 2019. godinu su:\nPriznanje „Rodno najsenzitivnija kompanija“ po drugi put je dodeljeno 2019. godine u okviru manifestacije „Cvet uspeha za ženu zmaja„.\nRudnik i flotacija Rudnik d.o.o.\nMOL Sebia d.o.o\nDobitnici priznanja „Rodno najsenzitivnija kompanija“ za 2020. godinu su:\nPriznanje „Rodno najsenzitivnija kompanija“ po treći put je dodeljeno 2020. godine u okviru manifestacije „Cvet uspeha za ženu zmaja„.\nManifestacija je održana u saradnji sa Koordinacionim telom za rodnu ravnopravnost, a uz podršku Američke agencije za međunarodni razvoj USAID u okviru WE Founders projekta kojim rukovodi IMPACT Hub iz Beograda. „Cvet uspeha“ je i ove godine imao institucionalnu podršku Ministarstva privrede, Evropske banke za obnovu i razvoj (EBRD), Evropske investicione banke (EIB) i SME Week- a. Pokrovitelj manifestacije bio je D Express, zajedno sa neizostavnom podrškom drugih firmi članica Udruženja poslovnih žena, kao i ostalih prijatelja manifestacije i medijskih partnera.\nDobitnici priznanja „Rodno najsenzitivnija kompanija“ za 2021. godinu su:\nPriznanje „Rodno najsenzitivnija kompanija“ po četvrti put je dodeljeno 2021. godine u okviru manifestacije „Cvet uspeha za ženu zmaja„.\nManifestacija je održana u saradnji sa Koordinacionim telom za rodnu ravnopravnost i Ministarstvom privrede, a uz podršku Američke agencije za međunarodni razvoj USAID u okviru WE Founders projekta kojim rukovodi IMPACT Hub iz Beograda. „Cvet uspeha“ je ove godine imao institucionalnu podršku Poverenik za zaštitu ravnopravnosti, Evropska banka za obnovu i razvoj (EBRD) i SME Wee. Pokrovitelj manifestacije je A1 Srbija. Manifestaciju su podržale mnoge firme članica Udruženja poslovnih žena, kao i drugi prijatelji manifestacije i medijski partneri.